Ibu Ini Didik Anak Lelaki Multitasking. Moga Jadi Suami Serba Boleh Nanti

Mendidik anak menjadi seorang serba boleh termasuk menguruskan hal-hal rumah seperti menyapu sampah, basuh pinggan dan kemas rumah adalah menjadi keperluan masa kini.

Maklumlah sekarang ramai ibu-ibu bekerjaya. Atas tuntutan itu, selain mendidik anak-anak menjadi seorang yang bertanggungjawab dan berdikari, anak-anak perlu didedahkan kerja-kerja di dapur walaupun anak lelaki.

Begitulah perkongsian ibu Sakinah Sulong ini yang tegas dalam mendidik anak-anak. Moga kita semua menjadi ibu yang hebat dalam mendidik anak-anak agar menjadi anak yang hebat jugak!

This is my 5-year old son

Membesar dalam keluarga yang tradisional, saya biasa melihat lelaki dilayan ibarat raja. Memang biasa saya membancuh air utk ayah saya sejak dari kecil. Malah ibu juga pernah menegur saya kerana tak menyediakan air untuk suami petang-petang.
“Eh, tak buat air kat abang ke?”
Suami saya tersengih, “Dia tak nak air, mak..”
“Buatlah..” Ibu saya menggesa, tak senang hati dia tengok menantunya tak minum teh petang-petang.

Tapi di rumah suami saya, biasa saya melihat ayah mentua saya membancuh kopi sendiri. Walaupun banyak juga masa ibu mentua saya rajin membancuhkan.

Malah, bapak mentua saya juga rajin menolong di dapur. Tak kekok untuk mensiang ikan mahupun membasuh periuk kuali.

Memang beliau rajin, layak dipuji. Tak hairan suami saya pun mencontohinya.

Saya bertuah.
Tak dinafikan adik-adik lelaki saya yang ramai, ada yang rajin, ada yang tidak. Tapi rata-rata pandai jaga anak walaupun tak betah di dapur. Dulu-dulu masa kecil, biasa kami yang perempuan akan dikerah ke dapur, dileteri sekiranya rumah bersepah. Sink yang penuh, memang kerja kami anak-anak perempuan untuk lunaskannya. Anak lelaki lebih banyak bermain atau diharapkan membuat kerja di luar. Selalu adik-adik perempuan saya merungut ?

Tapi melibatkan situasi sekarang, kebanyakan isteri sudah bekerja, saya merasakan anak lelaki juga perlu dilatih membuat kerja-kerja rumah untuk meringankan beban isteri. Biar mereka jadi lebih bertanggungjawab dan mampu membantu.
Mengejar pahala sepertimana yang Rasulullah lakukan. Menguli tepung, menjahit pakaian, ini semua pernah dilakukan oleh Nabi, lelaki terulung yang amat hebat, yang wajar dicontohi semua.

Didik anak asas didikan di rumah

Dan mereka perlu dilatih dari awal, di rumah.
Inilah asas didikan di rumah. Lelaki juga ada peranan untuk dilakukan. Sekiranya seorang anak lelaki membesar melibatkan wanita membuat segala-galanya, memang mereka akan beranggapan itulah yang sepatutnya. Mereka yang perlu dilayan bagaikan raja, isteri hanya perlu berkhidmat sahaja. Inilah kesilapan kita, ibu-ibu yang besarkan mereka dengan tanggapan sedemikian. Jangan buat begitu, ibu-ibu.

Didiklah anak lelaki kita untuk sama-sama membantu agar bila besar nanti, mereka akan jadi suami yang ihsannya seperti Rasulullah.

Yang belas hati pada isteri dan menghargai penat lelah isteri.

I love my kids,
And I wish to raise them as a good person, each of them. Who is loving and helpful.
No matter they are girl or boy.
???
And a big TQ to my other half, Mohd Azuan Ayub for showing us how to do it!

#Membebelsayang


‘General Motors Diet’ Cara Pantas Nak Kuruskan Badan Dalam Masa Seminggu. Boleh Turun Sampai 6kg. Wanita Ini Kongsikan Caranya.

Kesibukan harian dan kurangnya motivasi merupakan antara cabaran utama yang dialami dalam menurunkan berat badan. Namun begitu, hal ini boleh ditangani dengan pengamalan diet yang sesuai.

Kalau diikutkan banyak sebenarnya tip dan petua untuk tujuan menurunkan berat badan. Sama ada mengurangkan pengambilan makanan atau minuman manis, mengurangkan memakan makanan berminyak, tidak makan nasi langsung, banyakkan bersenam dan bersukan serta lain-lain.

Jadi ikut pilihan sendiri mana satu yang ingin dicuba. Cuma, ia bergantung kepada tubuh seseorang sama ada sesuai atau tidak dengan tubuh jika melakukan salahs atu cara tersebut.

Terdapat satu lagi cara diet yang membolehkan seseorang itu hilangkan berat badan di antara 5-8 kg dalam masa hanya seminggu!

Shienasan Abdullah atau lebih mesra disapa Shiena telah melakukan eksperimen diet tersebut terhadap dirinya pada 7 April sehingga 14 April yang lalu, dan telah berjaya mengurangkan berat sebanyak 6.2kg!

Shiena yang sebelum ini mempunyai berat sebanyak 80.4kg telah berjaya turun kepada 74.2kg dalam masa hanya seminggu, semuanya gara-gara menu ketat, tapi sedap, yang diamalnya itu.

Baca perkongsian penuh di bawah:

Assalamualaikum semua sahabat positif Ina. Mesti ramai yang sedang menunggu result penurunan berat badan Ina selama 7 hari buat GM Diet kan? Maaf lewat sikit update sebab anak Ina tak berapa sihat.

Alhamdulillah berjaya juga Ina habiskan misi 7 hari GM Diet dan dapat turunkan berat sebanyak 6.2kg.

Ina hanya makan menu seperti yang disarankan. Sehari Ina makan 3 kali. Tidak ada tambahan Puasa Sunat atau IF atau OMAD atau yang selainnya. Bila rasa lapar je, anda boleh makan hingga kenyang.

Perlu diingatkan result penurunan berat setiap badan adalah berbeza. Jika turun banyak itu rezeki. Kalau turun sikit jangan give up, teruskan saja diet seperti biasa hingga hari ke-7.

Apa itu GM Diet?

General Motors Diet

Diet GM pertama kali dikandung khusus untuk pekerja di General Motors, Amerika Syarikat. Program diet 7 hari ini adalah bidang yang diuji oleh Pusat Penyelidikan John Hopkins dan hasilnya telah diluluskan oleh pengurusan atasan General Motors. Program diet ini berjaya meningkatkan tahap kesihatan dan kecergasan pengurusan General Motors, sekali gus meningkatkan daya saing produk General Motors.

Diet GM dirancang untuk menurunkan berat badan sekitar 5-8 kg dengan aman dalam satu minggu. Diet GM juga bersifat detoksifikasi serta memperbaiki pola makan serta emosi.

Diet GM adalah program diet 7 hari penuh dengan pelbagai jenis makanan setiap hari. Semasa diet harus minum sekurang-kurangnya 10 gelas air setiap hari dan tidak minum alkohol semasa program diet.

Diet GM dapat diulang sekali sebulan tanpa mengganggu keseimbangan gizi. Berat badan ideal maksimal anda adalah 22.5 x Tinggi Badan (M) x Tinggi Badan (M).

Bila tinggi badan anda 162 cm, maka berat badan maksimum anda adalah 22.5 x 1.62 x 1.62 = 59 kg.

Ibu menyusu yang berlebihan berat badan, penderita diabetes mellitus, penderita penyakit jantung, penderita penyakit lambung (gastritis) sangat di sarankn untuk melakukan diet ini.

Pelan Pemakanan GMD:

Hari pertama: Buah-buahan, kecuali pisang.

Pada hari pertama ia hanya dibenarkan makan buah-buahan. Apa-apa buah di benarkn kecuali pisang. Anda boleh makan sehingga anda kenyang. Ia disyorkan untuk mengambil lebih banyak tembikai dan buah rock melon.

Hari kedua: Sayur-sayuran.

Hari kedua hanya dibenarkan makan sayur-sayuran. Apa-apa yang mentah atau di masak. Boleh dimasak tumis, sup atau direbus. Membuat pecal juga boleh digunakan selagi jumlah kacang adalah terhad.

Tiada had untuk jenis sayuran dan boleh makan hingga kenyang.

Hari ketiga: Sayuran dan buah-buahan.

Hari ketiga hanya dibenarkn makan sayur-sayuran dan buah-buahan sahaja kecuali buah pisang. Tiada had pengambilan dan boleh makan sehingga kenyang.

Hari keempat: Pisang dan susu rendah lemak.

Pada hari keempat, hanya 8 biji buah pisang dimakan dan meminum 3 gelas susu rendah lemak. Tidak makan jenis makanan lain. Jika anda alah kepada susu lembu (intoleransi laktosa), anda boleh menggantikannya dengan susu soya.

Jika anda tidak makan buah pisang boleh gantikn dengan buah jambu, buah kiwi atau tembikai.

Hari kelima: Daging, ikan dan tomato.

Pada hari kelima, hanya dibenarkan makan daging atau ikan dan tomato.

500 grm daging lembu dan 6 biji tomato adalah menu utama pada hari kelima. Daging hamburger atau meatball dibenarkan. Lebihkan minum air putih untuk membersihkan sistem pencernaan.

Daging lembu boleh digantikan dengan ayam tanpa kulit atau tempe untuk vegetarian. Jika anda tak makan buah tomato boleh gantikan dengan buah belimbing.

Hari keenam: Protein dan sayur-sayuran.

Pada hari keenam hanya di benarkan memakan daging atau ikan dan sayur-sayuran. Tiada had pengambilan dan boleh makan hingga kenyang.

Hari ketujuh: Beras merah, jus buah, dan sayuran.

Di hari terakhir diet mulai kembali ke pola makan yang biasa dengan menu beras merah, jus buah serta sayuran.

Catatan tambahan:

Resipi ini hanya dilakukan sebulan sekali. Perhatikan bagaimana anda tidak perlu menghabiskan banyak wang dan menjalani diet keras untuk mengekalkan berat badan yang sihat.

Diet GM boleh menjadi satu penyelesaian bagi mereka yang memerlukan diet dengan penurunan berat badan yang cepat tanpa perlu risau tentang kelaparan atau kebosanan kerana diet yang membosankan.

Diet GM ternyata berjaya mengurangkan tahap gula dalam darah pada orang yang menghidap diabetes mellitus. Ibu menyusu yang beratnya melebihi berat badan ideal boleh mengikuti diet ini.

Anda boleh kongsikan info diet ni pada kenalan, teman-teman, saudara-mara untuk membantu mereka mendapatkan berat badan ideal dan tahap kesihatan yang lebih baik.


The Bentong Farm, Destinasi Popular Buat Keluarga Pencinta Flora Dan Fauna

Jom berinteraksi dengan pelbagai haiwan termasuk memberi makan dan menyentuh haiwan! Bukan itu sahaja, anak-anak dapat mengenali nama tumbuh-tumbuhan! Sesuai sangat buat keluarga yang sukakan percutian berkonsepkan flora dan fauna!

Selalunya pemilihan destinasi percutian adalah pantai, tempat sejuk dan taman tema. Namun, tidak ramai yang menyedari bahawa destinasi percutian berkonsepkan alam semula jadi memberi impak yang positif pada anak dan merehatkan minda.

Sambil bercuti, anak-anak dapat banyak manfaat. Bahkan mempunyai pengaruh besar dalam perkembangan kanak-kanak dan dapat mengeratkan hubungan kekeluargaan.

Salah satu destinasi percutian yang kini meraih perhatian ramai adalah The Bentong Farm yang terletak di Bentong, Negeri Pahang. Destinasi percutian ini terletak hanya 8 minit dari bandar Bentong dan dalam masa 1 jam dari Kuala Lumpur.

BUAH-BUAHAN & SAYUR-SAYURAN

Percutian dengan alam semulajadi pasti tidak akan menghampakan anda seisi keluarga. Persekitaran alam semulajadi dan landskap yang indah di mana seseorang dapat melarikan diri dari kesibukan bandar ke kedamaian dan ketenangan. Ladang ini dengan keluasan 27 ekar dengan air terjun, kolam dan sungai pastinya memberikan aura rasa ketenangan.

The Bentong Farm ini  dikelilingi lebih daripada 60 spesies pokok buah-buahan dan sayur -sayuran tempatan. Sepanjang berjalan di sini, pengunjung pasti terpesona pelbagai jenis tanaman. Lebih teruja apabila setiap pokok ditanda dengan nama. Sesuai sangat untuk pembelajaran anak-anak.

Paling menarik, di pintu masuk terdapat replika durian terbesar mengikut buku rekod Malaysia. Kelihatan juga replika gergasi akar halia dan buah manggis. Replika buah-buahan ini menjadi tarikan utama pengunjung untuk merakamkan momen manis ketika berada di sini.

Selain pemandangan nan menghijau, turut dipamerkan objek kebudayaan Orang Asli seperti rumah tradisional yang dibina dengan buluh sepenuhnya, tanpa menggunakan sebarang paku.

HAIWAN

Terdapat lebih dari 100 spesis pelbagai jenis haiwan yang jinak dan esksotik seperti Monyet White Eared Marmoset, Kerbau berwarna merah jambu (Albino), South American Camelid Mammal-Alpaca, Pygmy Buffalo, Pygmy Donkey, friendly small Shetland Pony, Burmese Python dan banyak lagi.

Pastinya kunjungan bersama keluarga ke sini memberikan pengalaman yang cukup luar biasa. Mana tidaknya, sesetengah haiwan peliharaan di sini dilepaskan begitu sahaja, lebih dekat dengan pengunjung. Yang seronoknya, anak-anak anda boleh menyentuh, membelai dan memberi makan haiwan-haiwan ini.

ANUGERAH

The Bentong Farm adalah tempat yang ideal untuk acara keluarga, lawatan sambil belajar atau yang inginkan destinasi jauh dari dari kesibukan kehidupan bandar. Sehubungan itu, baru baru ini, ia juga memenangi anugerah itu sebagai ‘Destinasi Pelancongan Agro Terbaik’ oleh MATA dan Santai Travel. Juga juga diakreditasi oleh Malaysia Tourism Quality Assurance (MyTQA)

WAKTU OPERASI

Ramai yang suka bawa anak-anak ke sini kerana harga tiketnya yang sangat berpatutan dan murah berbanding tempat lain. Untuk pemegang MYKad, harga promosi untuk dewasa RM48, kanak-kanak RM38 dan warga emas RM38. Harga biasa dewasa RM68, kanak-kanak dan warga emas adalah RM58. Waktu operasi hari bekerja (Isnin hingga Jumaat) bermula 10.00 pagi hingga 6.00 petang. Hari Sabtu & Ahad, cuti umum dan cuti sekolah  bermula 9.30 pagi hngga 6.00 petang. Tutup setiap hari selasa kecuali cuti umum dan cuti sekolah.

Tunggu apa lagi, jom datang ke sini bawa seisi keluarga! Nak tahu info lebih lanjut ikuti FB: The Bentong Farm Malaysia, Insta: The Bentong Farm Malaysia & TikTok: TheBentongFarmMY


“Alhamdulillah Selesai Sudah…” Doa Isteri Buat Suami Tercinta Memang Mustajab, Siti Sarah Bersyukur Shuib Selamat

Doa seorang isteri untuk suami memang mustajab agar diberikan keselamatan buat suami tersayang. Itulah yang dilakukan oleh penyanyi Sarah Raisuddin yang merupakan isteri kepada pelakon dan pelawak Shuib Sepahtu setelah mengetahui suami tercinta mengambil tindakan untuk melakukan cabaran dengan meletakkan 340,000 ekor di badan mereka di Taman Botanikal, Ayer Keroh, Melaka semalam. Melalui cabaran itu, melayakkan Shuib Sepahtu kejayaan dalam Malaysia Book Of Records (MBOR). Tahniah Shuib!

Dalam pada itu, melalui instagramnya Siti Sarah melahirkan rasa terkilan dan bimbang apabila mendapati suaminya tidak memaklumkan kepadanya terlebih dahulu.  Hanya menyedari apabila melihat rakan artis memberi komen memberikan ucapan semangat di instagram. Namun, sebagai isteri, Siti Sarah akur dengan kemahuan suami tercinta dan mendoakan cabaran itu berjalan lancar.

RISAU KESELAMATAN SHUIB

Semalam rakaman video ini yang dikongsi oleh Siti Sarah memaparkan cabaran apabila badan Suib dipenuhi lebah. Memang mendebarkan buat sesiapa sahaja yang bergelar isteri apabila melihat suami didepan mata dalam keadaan sedemikian.

“dah kene sengat dekat celah peha ???? ya Allah pemudahkan lah….”

SHUIB LAKAR NAMA DI MBOR

Sementara itu menurut laporan Harian Metro, pelakon dan pelawak Shuib Sepahtu melahirkan rasa bersyukur setelah berjaya menamatkan cabaran  dan sekali gus melakar kejayaan dalam Malaysia Book Of Records (MBOR).

“AKHIRNYA saya mampu menarik nafas lega kerana ia berakhir tanpa insiden,” kata pelakon dan pelawak Shuib Sepahtu selepas melakar nama bagi kategori Bilangan Lebah Terbanyak Pada Badan Manusia (Lelaki) dalam The Malaysia Book Of Records (MBOR), hari ini.

Shuib atau nama sebenarnya Shahmira Muhamad berkata, cabaran terbabit dilakukan bagi mendalami ilmu berkaitan serangga berkenaan memandangkan dia menceburi perniagaan madu.

“Untuk mendekati lebah, saya perlu duduk dekat dan berkomunikasi dengannya, walaupun nampak pelik.

“Sepanjang masa semasa lebah itu hurung badan, amat mencabar bagai dibawa ke alam lain,” kata Shuib.

Shuib berkata demikian ketika ditemui selepas dia bersama seorang lagi rakan artis yang juga pelakon popular Pablo Amirul, mencipta rekod MBOR berjaya dalam cabaran sama dengan meletakkan 340,000 ekor di badan mereka di Taman Botanikal, Ayer Keroh, hari ini.

Hadir sama, Timbalan Menteri Komunikasi dan Multimedia, Eddin Syazlee Shith.

Suami kepada penyanyi Sarah Raisuddin berkata, walaupun disengat puluhan ekor lebah, namun dia tidak mudah mengalah dan terus bertahan bagi memastikan cabaran itu berjaya.

“Sepanjang waktu itu saya tidak henti bercakap dalam hati agar lebah berkenaan tidak bertindak menyengat.

“Tidak lama selepas lebah itu diletakkan ke badan, saya mula rasakan sengatan di bahagian kaki dan ianya amat sakit, namun saya tidak cepat melatah,” katanya.

Sementara itu, Siti Sarah berkata, pada mulanya dia langsung tidak mengetahui mengenai hasrat suaminya dan hanya menyedari selepas melihat rakan artis memberikan kata semangat.

“Saya mulanya pelik apabila kawan-kawannya memberi kata semangat dan tiada perbincangan antara kami pada awalnya.

“Walau apa pun, saya amat bersyukur cabaran ini berjalan lancar tanpa insiden buruk, sepanjang dia duduk di kerusi itu pelbagai perasaan yang timbul,” katanya.

Katanya, selain doa, dia dan ibu mentuanya melakukan solat hajat bagi mempermudahkan urusan suaminya itu.


“Lupa Sekejap Penat, Betul Lah Anak Penguat Segalanya.” Prihatin Kesihatan Ibunya, Kepandaian Anak Zahiril & Shera Dipuji Netizen.

Anak bukan sahaja pengikat kasih sayang, malah mereka jualah penawar segala duka. Hilang segala penat tatkala dapat menyentuh dan memeluk anak sendiri.

Lebih-lebih lagi jika dikurniakan anak yang cukup memahami seperti Nadi Anaqi yang merupakan anak kepada pelakon Zahiril Adzim dan Shera Aiyob.

Dalam satu perkongsian di instagramnya, Shera memberitahu anaknya itu meminta dia berehat jika penat membuat kerja rumah.

“Mommy tengah masak tadi tiba-tiba Anaqi tanya, “Mommy tak tired ke?” Terkedu kejap kenapa dia tanya macam tu.

“Kenapa Anaqi tanya mommy macam tu?” Saja aku nak tahu apa yang ada dalam kepada dia,” tulis Shera di kapsyennya.

Rupa-rupanya, anak lelakinya memerhati segala perbuatannya selama ini yang asyik buat kerja tanpa henti.

“Terdiam aku sambil tersenyum sendiri. Memang aku penat ya amat. Tuhan je yang tahu. Sambil masak dalam kepala fikir kerja lain yang menanti untuk diselesaikan.

“Tapi bila Anaqi cakap macam tu, aku terus lupa sekejap penat. Menambah semangat aku untuk teruskan kerja.

“Betul lah anak ni penguat segalanya. Mommy doakan Anaqi sentiasa dikurniakan kebaikan dan menjadi insan hebat dunia dan akhirat. I love you so much Anaqi!,” ujar Shera lagi.

Nyata perkongsian tersebut mendapat respond dari pengikutnya yang memuji akan kebaikan dan keluhuran hati Anaqi walaupun masih kecil.


Nak Pastikan Rumah Sentiasa Wangi,  Gunakan Cara Begini, Sangat Membantu!

Walaupun mengemas rumah setiap hari tetapi rumah kita hanya bersih daripada habuk dan kotoran sahaja tetapi tidak pula kekal harum aromanya.

Sebenarnya ada beberapa cara yang dapat mewangikan rumah dan rasa lebih segar baunya. Caranya bagaimana? Ada banyak cara yang kita kenal pasti supaya rumah kita tak berbau hapak dan busuk.

Cuba periksa beberapa perkara ini dan ikut langkah ini untuk pastikan rumah lebih berbau harum dan segar. Jom cuba!

Periksa Karpet
Sesekali periksa karpet di ruang tamu atau ruang makan. Adakalanya anda mungkin tak perasan anak tumpahkan air di atasnya. Mungkin ini puncanya bau hapak di rumah anda. Jika tiada bau sekalipun, sesekali jemurlah karpet pada cuaca yang panas. Tak perlu diangkat, rapatkan sahaja ke dinding tingkap. Pastikan kena cahaya.

Buka Tingkap
Ketika keluar rumah, pastikan tingkap dibukakan sedikit supaya adanya aliran udara yang keluar masuk. Jangan buka terlalu besar, cukup hanya sekadar melalukan udara. Cara ini buat udara lebih bersih dan bau pun kurang.

Udara Masuk
Walaupun rumah anda menggunakan penghawa dingin setiap hari. Sesekali dihujung minggu, bukalah tingkap untuk membolehkan udara segar masuk ke rumah. Cahaya panas yang masuk membolehkan bau dikurangkan.

Penyegar Udara
Kalau kita ada memelihara haiwan peliharaan seperti kucing di dalam rumah, wajib mempunyai pengegar udara. Cara ini sangat berkesan. Selain sentiasa memastikan kebersihan dijaga, perlu pasangkan penyegar udara ini supaya dapat mengurangkan baunya.

Cara Harumkan Rumah
Nak harumkan rumah kita senang sahaja. Setelah memeriksa mana-mana ruang yang berpotensi mengeluarkan bau kurang enak dan lakukan semua perkara di atas, anda kenalah pula menggunakan beberapa altenatif untuk kekal segar. Begini caranya.

#Petua 1 -Hirisan Daun Pandan
Sesekali rajinkanlah diri untuk menghiris daun pandan dan letakkan di dalam bekas terbuka. Sembur sedikit wangian dan biarkan di rumah tamu rumah kita. Jika malas, ambil sahaja daun pandan dan ikatkan kemas. Kemudian letakkan pada penjuru rumah kita.

#Petua 2 -Sembur Langsir
Bagi memastikan langsir sentiasa terjaga dengan cantik dan harum baunya, semburkan langsir dan seluruh fabrik dirumah kita seperti kusyen dan sofa dengan pewangi. Wangian berbentuk lemon atau ros antara yang serasi dengan bau rumah. Semburkan sahaja dengan kerap!

#Petua 3- Guna Lemon
Di ruang dapur, letakkan hirisan lemon di dalam segelas air dan biarkan sahaja ia mengeluarkan bau yang enak. Boleh juga diletakkan pada ruang-ruang lain jika anda suka.

#Petua 4- Lap Perabot
Satukan air bersama pelembut fabrik kemudian lapkan pada perabot di rumah kita. Bukan hanya dapat elakkan habuk yang melekat tetapi baunya kekal harum.

#Petua 5 – Udara Wangi
Selain menggunakan penyegar udara bagi membolehkan udara keluar masuk, satukan tiga bahan ini iaitu pelembut fabrik, cuka dan juga air.

Kemudian semburkan sahaja pada seluruh rumah. Gabungan dua bahan ini memperbaiki udara yang lebih bersih dan baunya pun harum.


Disahkan Hidap Demensia, Isteri Bawa Pak Lah Berjalan Ke Taman Undang Sebak Warganet!

Baru-baru ini wargamaya dikhabarkan dengan berita mengenai kesihatan bekas Perdana Menteri, Tun Abdullah Ahmad Badawi, 82, yang didakwa menghidapi demensia. Perkara itu disahkan oleh menantunya, Khairy Jamaluddin yang juga Menteri Kesihatan dalam menjawab tentang keadaan terkini Pak Lah.

“Mungkin ramai antara anda tertanya-tanya, di mana PM kelima (Pak Lah). Ya, beliau telah bersara (sejak 2009) dengan terhormat dan tidak akan menimbulkan masalah untuk penggantinya.

“Beliau mempunyai demensia. Itulah sebabnya beliau tidak kelihatan lagi di mana-mana,” katanya dalam satu kenyataan seperti yang dilapor Awani.

Tambah Khairy, keadaan yang dialami ayah mertuanya itu bagaikan ‘tubuh ada tapi minda tiada’ ekoran daya ingatannya sudah merosot.

“Demensia itu satu situasi yang sangat kejam, kerana tubuhnya ada, mindanya tiada.

“Saya lihat bapa mertua saya merosot ke tahap beliau tidak lagi berfungsi secara normal. Beliau tidak ingat nama saya, tidak ingat nama isteri saya,” tambahnya ketika itu.

Sehubungan itu, Khairy berkata pihak keluarganya bersedia mendedahkan hal sebenar susulan ramai yang tidak mengetahui keadaan semasa bapa mertuanya selama ini.

Jelasnya, walaupun beliau sekeluarga dapat memberikan sokongan professional kepada Pak Lah namun tidak ramai berpeluang untuk berbuat demikian pada keluarga mereka.

“Bagaimanapun, ramai lagi yang tidak mampu berbuat demikian.

“Justeru, penting bagi kami untuk melabur dalam penjagaan sosial bagi menyokong keluarga yang mempunyai orang tersayang memerlukan penjagaan berterusan,” ujar Khairy dalam kenyataan itu lagi.

Manakala meninjau perkongsian terkini pengacara terkenal, Ahmad Fedtri Yahya turut berkongsi video di laman Facebooknya mengenai Pak Lah yang dibawa berjalan-jalan bersama isterinya di sebuah taman.

Hantaran itu turut diselitkan dengan kapsyen berbentuk sajak yang pernah ditulis oleh Pak Lah sendiri dan mengakhirinya dengan memanjatkan doa agar kesihatannya kembali seperti biasa.

Berikut di bawah ialah sajak Pak Lah yang dikongsikan semula oleh Fedtri:

Semoga kesembuhan dan damai kembali ke jasad dan sanubari Pak Lah.

Aku cari mana dia Al-Ghazali,

Aku cari mana dia Al-Shafie,

Kita bongkar rahsia kitab suci,

Cari pedoman

Kita bongkar rahsia sunnah nabi

Cari panduan

Aku hidup kerana Dia Rabbi

Dialah teman

Dialah wali

Dia mencukupi

Aku hidup bererti

Menikmati damai abadi

– Ku Cari Damai Abadi ialah sebuah sajak yang ditulis oleh Perdana Menteri Malaysia kelima Tun Abdullah Ahmad Badawi.

Doa Diberi Kesembuhan

Meninjau di ruangan komen, rata-rata warganet berasa begitu tersentuh dan terharu melihat keadaan Pak Lah yang diiringi isterinya semasa berjalan.

Orang ramai turut mendoakan agar Pak Lah diberikan kesembuhan seperti sedia kala serta pulih dengan kuat ingatan semula.

Komen Jamaliah Murad, “Syukurlah masih ada insan insan yang menyayangi dihujung usia nii . Alhamdulillah mantan PM yg sentiasa cool , moga dipayungi rahmat Allah berpanjangan.”

Manakala Riduan Basri pula memberi komen, “Antara tokoh politik Malaysia yang bersih dari cela baik semasa atau selepas zaman memerintah. Allahu akbar.”

“Islam Hadari, Cemerlang Gemilang & Terbilang zaman kami mula meningkat remaja.. Moga Pak Lah terus diberi kesihatan yang baik dipermudahkan segala urusannya.. Aminn,” kata Sharatul Ismail  pula.

Terapi tanpa ubat

Sementara itu, Fedtri Yahya turut berkongsi info di ruangan komen tentang terapi tanpa ubat yang merujuk kepada situasi Pak Lah.

Terapi ini dilakukan untuk mengurangkan gejala nyanyuk dan membantu menguruskan komplikasi yang berlaku. Antara rawatan yang boleh dilakukan termasuklah:

Mengubah persekitaran. Menyediakan tempati tinggal yang kemas, bersih dan tenang untuk membantu pesakit fokus.

Mengubah teknik aktiviti harian. Ahli terapi akan mengajar pesakit dan ahli keluarga teknik-teknik yang berkesan bagi melakukan aktiviti harian dengan lebih mudah berdasarkan gejala pesakit.

Terapi pekerjaan. Ahli terapi pekerjaan akan mengajar cara-cara menjadikan persekitaran lebih selamat di samping alat-alat yang sesuai untuk digunakan pesakit.

Pencegahan nyanyuk

Selama beberapa dekad pengkaji berpendapat bahawa masalah nyanyuk tidak dapat dipulihkan. Namun kajian terkini mungkin menunjukkan sebaliknya.

Pada tahun 2017 didapati bahawa satu pertiga kes nyanyuk adalah disebabkan oleh faktor gaya hidup. Terdapat sembilan faktor risiko yang telah dikenalpasti dapat meningkatkan risiko seseorang mendapat masalah nyanyuk. Antaranya adalah:

Kurang pendidikan

Penyakit tekanan darah tinggi pertengahan umur

Obesiti pertengahan umur

Masalah pendengaran

Kemurungan lewat umur

Kencing manis

Kurang melakukan aktiviti fizikal

Merokok

Isolasi sosial

KELUARGA INSPIRASI selami perkongsian eksklusif keluarga dan kerjaya daripada figura yang pernah menjadi fenomena Bonda Rozita, Encik Azmi Zainal, Profesor Dr Md Nasir Ibrahim, Datuk Rashid Sidek dan Ustazah Asma Harun.

Saksikan setiap jam 2.30 petang pada 12-16 September 2022 hanya di facebook keluargamagazine. Jangan ketinggalan ok!


“Saya Pasrah Dibuat Begini. Ibu Usia 72 Tahun Trauma Lima Anak Buat Laporan Polis Dakwa Gadai Geran Tanah Pusaka.

Dek angkara harta pusaka, lima anak membuat laporan polis mendakwa ibunya telah mengadaikan geran tanah arwah ayahnya.

Berita ini telah mengemparkan para netizen yang memberikan pelbagai komen. -Sebagaimana laporan Kompas.com baru-baru ini.

Wanita tua dikenali sebagai Rodiah yang berusia 72 tahu sebak tidak dapat menahan tangisan apabila mengetahui dakwaan itu dilakukan oleh anaknya sendiri.

Tiga hari selepas suami meninggal 5 anak tuntut harta.

Lapor Kompas.com lagi, warga emas itu memberitahu, anak sulungnya, sering meminta empat geran tanah seluas hampir satu hektar itu yang disimpannya selepas suaminya, Zein Choir meninggal dunia.

Malah, semua anaknya, seramai lima orang telah mendesak supaya tanah tersebut diagihkan segera. Kejadian itu berlaku selepas tiga hari bapa mereka meninggal dunia.

Ambil geran secara senyap

Wanita itu mendakwa tidak menyangka tindakannya yang tidak mahu memberikan geran kepada lima orangnya telah mengakibatkan anaknya membuat laporan polis, sedangkan secara senyap-senyap telah menggambilnya.

“Saya tidak menyangka anak sendiri akan laporkan ibu mereka kepada polis. Anak-anak mendakwa saya gadaikan kesemua geran tanah itu dengan harga 500 juta rupiah (RM146,840).

“Saya ada lapan orang anak dengan tiga daripadanya tinggal bersama saya dan lima yang lain duduk berasingan. Kelima-lima anak itulah yang laporkan saya kepada polis,” katanya yang lumpuh kedua-dua kaki akibat strok dan hanya mampu bergerak menggunakan kerusi roda, .

Trauma

Perlakuan mereka itu telah membuatkan dirinya menjadi trauma dan sering merasa takut apabila mendengar bunyi pintu rumahnya diketuk. Dia takut didatangi kelima anaknya kerana sering diancam.

Perlakuan lima anaknya itu membuat dirinya trauma. Dirinya sering merasa takut ketika mendengar bunyi pintu rumahnya diketuk. Bimbang sering diancam oleh anak-anaknya.

“Saya pasrah saja dibuat begini. Saya punya Allah SWT, serahkan semua nasib kepadanyaNya,” katanya sambil mengusap air mata.


Patut Rajin Bancuh Susu Kat Adik! Gelagat Abang Curi Makan Tepung Susu Undang Tawa

Dah menjadi lumrah, jadi anak-anak yang tua usianya berbanding adik-adik lain pasti akan ada kerja yang ibu ayah minta tolong untuk dibuat. Terutamanya bagi yang ada adik kecil, tugas utama kalau bukan ambil peralatan mandian adik, semestinya akan tolong ibu ayah untuk bancuh susu.

Ada sesetengah budak, pasti akan merungut dahulu jika kerap kali diminta untuk tolong sebegini. Tetapi tidak bagi seorang abang ini! Sifat rajinnya yang suka membuatkan susu untuk si adik rupanya ada udang di sebalik batu.

Buktinya, seorang individu lelaki curi-curi rekod video dari celahan dinding rumah ke bahagian dapur, awalnya dia dilihat gigih membancuh susu tepung dengan sangat rapi sebelum botolnya digoncang.

Tidak lama kemudian, budak lelaki itu mula merasai secalit susu tepung sebelum beralih kepada portion 1 sudu. Lebih melucukan lagi, dia malah menghisap terus botol susu yang sepatutnya diserahkan kepada si adik.

Apabila gelagatnya kantoi, dia memberikan reaksi malu-malu kucing dan mengakui seronok kerana ia seperti mengimbau kenangan lalu suatu ketika dahulu.

Menerusi ruangan komen, ramai netizen terhibur dan turut mengenang semula memori ketika mereka curi-curi rasa susu adik. Bukan sahaja anak-anak, rupanya golongan ibu turut pernah melakukan benda sama memandangkan susu tepung sememangnya sedap.


Ada Harta, Ni Cara Isteri Boleh Buat Demi Masa Depan!

Sediakan payung sebelum hujan, itu peribahasa yang sering kita dengar yang dikaitkan seseorang perlu bersiap sedia sebelum ditimpa musibah.

Namun jika ditanya pada diri kita sebagai isteri, apa perkara yang telah kita persiapkan andai terjadi sesuatu perkara yang tidak diingini dengan pasangan kita.

WANITA PERLU BERHARTA

Saya galakkan wanita ada harta sebelum jadi isteri tercinta. Kita tak boleh jangka apa akan berlaku pada kita.

1. Ushakan ada simpanan sendiri sebelum jadi isteri.

2. Jika dapat belilah sebuah rumah pelaburan sebagai persediaan.

3. Jika suami tercinta beri duit nafkah, ushakan buat simpanan sendiri. Jangan belanja semuanya.

4. Jika suami tiada wawasan kewangan, rahsiakan berapa simpanan yang ada. Tak cerita semua bukan dosa.

5. Jangan serahkan masa depan pada orang lain, rancang masa depan sendiri.

6. Belajar bawa kenderaan dan ada lesen sendiri.

7. Buat catatan setiap perbelanjaan. Tahu setiap wang kita kemana.

8. Suami hanya pinjaman tuhan sahaja. Bila bila masa boleh dijemput pergi atau digoda oleh wanita misteri.

Bersedia sebelum datangnya ujian dan badai melanda.

“Alahhh lelakikan ada?”
Bersedialah hadapi bencana

Semoga berjaya


Alamak, Rambut Semakin Menipis! Mungkin Ada Kaitan Dengan Stress? Semak Cara Mengatasinya

Setiap orang takkan lari dari rasa stress, betul tak? Tak kisahlah stress di tempat kerja ke, dalam pelajaran atau di rumah sekalipun, ia boleh mengundang masalah termasuklah dalam keguguran rambut! Biar betul? Nak tahu, jom spend masa sikit baca info di bawah ini ya!

Apa kaitan di antara stres dengan masalah rambut?

Menurut sebuah kajian, jumlah individu yang cenderung untuk mengalami masalah rambut seperti keguguran dan kebotakan akibat stress adalah sekitar 67 ke 97%.

Untuk lebih tepat, jenis stres yang dimaksudkan itu adalah stres psikososial di mana individu akan mula berasa terancam atau tertekan dengan lingkungan sosial mereka.

Contoh situasinya adalah ketika seseorang individu itu mula berasa sakit hati atau iri hati terhadap orang di sekeliling yang lebih berjaya berbanding diri mereka sendiri.

Stres jenis ini kemudiannya akan beri kesan buruk terhadap tubuh badan anda khususnya kepada rambut sekali gus menyebabkan masalah rambut gugur serta botak.

Dalam erti kata lebih mudah, masalah rambut adalah antara akibat stress yang sebenarnya mungkin boleh dicegah atau dielak asalkan anda tahu cara untuk kawal emosi.

Bagaimana stres itu boleh buat rambut gugur & botak?

Untuk pengetahuan anda semua, stres mungkin boleh jadi punca masalah rambut dalam 3 cara yang utama :-

#1. Alopecia areata
Alopecia areata merupakan kondisi berkaitan penyakit autoimun yang menyebabkan kerengsaan dan keradangan kulit kepala lantas mengakibatkan masalah rambut.

Sebenarnya, ia bukan sahaja boleh menyerang kulit kepala namun juga kawasan kulit lain yang penuh dengan rambut atau bulu seperti tangan, kaki atau ketiak.

Masalah keguguran rambut yang boleh dicetuskan oleh stres ini biasanya akan bermula dengan pola kecil dan agresif serta berakhir dengan kebotakan rambut total.

Selain stres, masalah ini turut didalangi oleh genetik di mana ibu bapa dengan kondisi sama juga mungkin akan mengakibatkan si anak mengalami keadaan yang sama.

#2. Telogen effluvium
Telogen effluvium merupakan kondisi berkaitan gangguan pada sistem siklus pertumbuhan rambut yang akan menjejaskan kadar rambut tumbuh atau keguguran normal.

Kebiasaannya, individu mungkin akan kehilangan sekitar seratus helai rambut dalam masa sehari namun stres adalah punca jumlah ini bertambah dengan lebih banyak.

Selepas rambut itu gugur, proses untuk menggantikannya akan berjalan seperti biasa. Namun masalah emosi adalah punca proses ini tidak dapat berjalan dengan baik.

Selain daripada stres, masalah emosi lain yang juga boleh jadi punca permasalahan rambut ini adalah kemurungan, kegelisahan atau lain-lain gejolak emosi dalam diri individu.

#3. Trikotilomania
Trikotilomania merupakan kondisi berkaitan tindak balas di antara psikologi dan fisiologi di mana individu cenderung menarik dan mencengkam rambut mereka sendiri.

Situasi ini mungkin akan berlaku angkara stres sehingga menyebabkan mereka merosakkan rambut sendiri, sekali gus mengakibatkan masalah keguguran dan kebotakan.

Adakah masalah kehilangan rambut ini akan kekal?

Berita baik buat anda, masalah kehilangan rambut akibat stress ini mungkin tidak kekal dan rambut boleh tumbuh semula asalkan kalian mampu untuk mengawal emosi diri.

Jika anda sudah terlambat pula, anda masih boleh menjalani perawatan seperti penanaman rambut di kulit kepala atau penggunaan sebarang tonik yang telah diperakui.

Jika anda perasan bahawa masalah rambut yang didalangi faktor emosi ini makin teruk, segera berjumpa doktor untuk mendapatkan informasi dan nasihat lebih lanjut!

Macam mana nak atasinya?

#1 kawal emosi untuk elak rambut gugur atau botak dengan mengamalkan gaya hidup lebih sihat.

#2 Dapatkan rehat dan tidur yang lebih cukup untuk emosi lebih sihat. Sekitar 7 ke 8 jam sehari adalah waktu istirehat yang paling ideal.

#3 Dapatkan nutrisi yang penting dalam diet sehari-harian khususnya mengambil sumber protein dengan secukupnya.

Ini kerana rambut itu dihasilkan daripada sumber protein keratin. Dalam usaha menumbuhkan dan melebatkan rambut, maka protein perlu diambil dengan lebih banyak.

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


“Puncanya Makan Durian Kunyit Ketika Perutnya Kosong…”Penyakit Lama Ezad Lazim Datang Balik & Terpaksa Dibedah!

Hidup ini penuh dengan pelbagai ujian. Ada kalanya  diuji dengan masalah kesempitan kewangan, tekanan hidup, diuji dengan kesukaran mendapatkan zuriat dan ada juga diuji dengan masalah kesihatan dan pelbagai jenis ujian hidup.

Bagi penyanyi Ezad Lazim, selepas berdepan dengan masalah sinus hujung Jun lalu kini  sekali lagi diuji apabila penyakit GERD yang dihidapi tujuh tahun lalu kembali menyerang. Susulan itu, penyanyi kesayangan ramai ini terpaksa menjalani pembedahan di sebuah pusat perubatan di Shah Alam pada pagi Khamis (22/7)

Memetik berita di Harian Metro, Isterinya, Zeana Ramli ketika dihubungi berkata, Ezad dimasukkan ke hospital itu selepas mengalami kesakitan berterusan.

“Dia terlebih dulu dimasukkan ke bilik pembedahan untuk proses scope dan doktor mendapati banyak asid di bahagian lidah.

Durian Jadi Punca

“Ezad mengalami muntah tanpa henti seperti yang berlaku pada 2016 dan 2017 serta kali terakhir pada Disember 2018. Puncanya kali ini dia makan durian kunyit dalam keadaan perutnya kosong,” katanya. Menurutnya, menerusi pembedahan itu doktor membuang sebiji batu hempedu, hempedu dan mengecilkan saluran pemakanan menerusi cara jahitan.

“Bacaan diabetisnya 12 berbanding ketika dimasukkan ke Hospital Putrajaya, Ahad lalu iaitu 20. Namun keesokannya turun kepada 6.5.

Perlu Berpantang

“Ezad tak mahu ditahan di wad dan dibawa pulang ke rumah Selasa lalu. Semalam, saya bawa dia ke sini kerana ada kenalan doktor pakar GERD.

“Selepas pembedahan suara Ezad akan serak dan dia hanya boleh makan makanan seperti diberikan kepada bayi. Doktor juga minta dia kawal bacaan diabetis,” katanya.

Menurutnya, suaminya kini berehat dan kemungkinan esok dibenarkan pulang ke rumah.

Terdahulu penyanyi lagu Demi Cinta ini ke Gua Musang, Kelantan untuk kerja-kerja pertanian. Dia mencari benih untuk beberapa tanaman kerana merancang untuk mengerjakan dusun.

Difahamkan Ezad juga makan durian dan juga membawa balik buah durian dari sana.

Dia seterusnya mengalami muntah-muntah dan tidak lama kemudian, diserang panik. Ini memaksa Zeana membawanya ke Hospital Putrajaya untuk rawatan.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Gara-gara Ada Yang Selfish, Dr Ni Terpaksa Kuarantin Diri. Ni Perkongsiannya!

Gara-gara pentingkan diri sendiri, akhirnya semakin ramai dijangkiti. Perkongsian daripada seorang doktor ini yang kesal dengan tindakan seorang pesakit suspect covid-19  namun menyembunyikannya dan sehinggalah mengakibatkan dirinya pula terpaksa dikuarantin.

Bacalah perkongsian ini, agar tiada lagi orang yang bersifat pentingkan diri sendiri   dan sekali gus kita semua dapat menghentikan penularan covid-19 ini.

Ini perkongsiannya.

Dear Malaysians,
Tolong jangan selfish boleh dak?

Kalau risau diri tu suspected as COVID sebab ada contact dengan pesakit yang confirmed atau suspected covid, please laaa TOLONG JANGAN MENONONG MASUK KE KLINIK TERUIH.

STOP dulu kat kaunter triage, kat kaunter saringan. Anda akan dibawa ke bilik isolasi/ khemah khas untuk diperiksa.

Disebabkan kurang awareness ni, today I had a patient yang dah masuk dalam bilik, dah habih examination dah baru habaq dia risau sebab dia ada contact dengan suspected covid patient 🤦🏻♀

And you know what are the implications?
Klinik kena cuci immediately and the best part is aku kena self isolate myself as advised by my boss.

Apa maksud self isolate?
Aku kena pikiaq n ikhtiaq sendiri jalan untuk minimize contact dengan orang terdekat i.e my husband and my poor 16 month old baby.

So right now i’m writing this post from my master bedroom dekat tingkat atas while my husband is entertaining my son dekat tingkat bawah.

We have decided not to see each other despite living under same roof until my patient’s status is known (which would take up to 24-48hours)

You never know the feeling of wanting to hug your kids after a tiring day at work unless you’re a mother.

It breaks my heart badly that I could listen to his laughing from my room upstairs but could not play with him like I always do.

It.hurts.so.much

So, i’m begging to all Malaysian, please DO NOT BE SELFISH .

Manakala posting berikutnya pada 17 Mac, Doktor ini terus mengharapkan orang ramai jangan mementingkan diri dan ini perkongsiannya.

I’m truly overwhelmed with the amount of kind wishes and thoughtful prayers by Malaysians following my recent FB post.

Tapi honestly apa yang aku lalui ni nothing compared to what my colleagues in other states are experiencing, particularly those in Selangor and KL.

Ada staff yang memang kena fully quarantine for 2 weeks, ada yang kena go through sampling procedure.

Yang kena pakai PPE (pakaian macam angkasawan tu) for 12 hours shift tu lagi la tak boleh nak cerita azabnya macam mana.
Nak pi toilet tak sempat,
nak makan lagi la tak sempat.

Balik rumah pun takut takut nak mingle dengan family member, risau nak peluk cium anak sebab dok pikir takut virus tu masih ada, takut bawak balik kuman dekat ahli keluarga yang fragile especially babies and elderly.

Tapi adakah rakyat Malaysia yang lain cakna dengan hal ini??

Rakyat Malaysia dok keluaq pi tempat sesak-sesak, ramai-ramai macam tu jugak.
PM dah pesan suruh avoid mass gathering, crowded places tapi rakyat jelata masih gembira pi lepak kedai mamak.

Minum teh tarik sambil lepas asap rokok kepoi kepoi tanpa rasa bersalah
Flight ticket murah, pakat serbu beli
Ada travel fair, pakat tarik beg pi jalan
Ada lawan bola, himpun luaq stadium pun sanggup.

Penat la kalau kami yang kat frontliners ni saja dok kalut nak jaga hangpa tapi hangpa buat bodo tak kisah kuman tu nak singgah hinggap sapa pun.

Orang suruh duduk rumah saja pun ketegaq sangat nak patuh.

Mufti dah bawak keluaq arahan suruh semayang di rumah, dia pi dok buat kalut kecoh macam mufti haramkan solat.

Entah la taktau nak cakap macam mana lagi.

Cuma nak bagi u all sedaq, semua yang dok berjuang untuk cegah penularan wabak ni dari ketua pengarah sampai la
cleaner kat klinik/hospital, kami ni semua ada famili jugak.

Kami ada anak kecik yang manja nak cuddle, kami ada pasangan tercinta, ada makbapak warga emas yang dah fragile.

Kami bukan mintak hangpa mai bekerja dengan kami di frontline to fight this pandemic,

Kami cuma mintak hangpa dok di rumah diam-diam, Habaq betoi-betoi kalau hangpa ada risk factor (travelling history/pi tabligh Sri Petaling/contact with positive covid).

Tu pun susah ka?

Yours truly,
Seorang doktor yang juga seorang mak, seorang anak dan seorang isteri.


Anak Bergaduh Tu Hal Biasa. Jangan Stres Sebab Ada Juga Bagusnya!

Menyentuh antara cabaran membesarkan anak-anak yang boleh menyebabkan seorang ibu umumnya mempunyai sifat lemah lembut boleh bertukar menjadi ‘singa’ yang garang, lain tak bukan bila stres mengadap perangai anak-anak yang suka bergaduh antara satu sama lain.

Mungkin kalau dua orang anak, kurang sedikit tekanannya tapi cuba bayangkan jika mempunyai anak yang ramai. Hanya diri sendiri sahaja memahami keadaan itu.

Namun jika diikutkan emosi dan perasaan stres, hal tersebut bimbang lama kelamaan akan menjadi lebih serius.

Lalu ada baiknya untuk kita melihat dari sisi lain dengan mengambil pendekatan yang lebih positif.

Ini sebagaimana yang dikongsikan dari seorang bapa ini. Menurutnya, kita sebagai ibu ayah kena relak.

Jangan Stress Kalau Anak Bergaduh, Rilek!

Anak sorang tak rasa benda ni, bila masuk dua orang berputar 360 darjah hidup. Dari hidup tenang jadi serabut ya amat, Allah!

Kalau dapat anak tu hero dua tiga orang, masyaAllah lagi la hari hari duk telan panadol. Pening, serabut, stress semua ada.

Ini yang bahaya!

Anak anak akan trauma dengan status emosi kita masa tu.

Pada mulanya anak anak bergaduh tanpa ada sebarang pengaruh emosi. Tiada rasa dengki, tiada rasa cemburu, tiada dendam langsung. Itu sebab diorang gaduh sekejap je lepas tu baik semula.

Tapi di sebab trauma emosi dari kita ni, anak mula rasa emosi negatif. Terutama anak yang dah besar.

Kita asyik duk backup yang kecil, mula la dalam hati si kakak akan rasa “tak disayangi”, lama kelamaan timbul rasa benci pada adik pula.

Kita anggap si kakak cemburu tapi yang sebenarnya terbeku dalam hati tu rasa marah yang amat dalam.

Jadi duk rilek je mak ayah sekalian. Anak bergaduh ke, berebut mainan ke kita rilek dan tenang dulu. Jangan fikir negatif.

Bergaduh bukan tak bagus, tapi bergaduh itu sangat bagus!

Dari bergaduh la,

Bonding adik beradik makin akrab
Belajar sosial skil
Asah negotiate skil diorang
Bantu perkembangan IQ
Kuatkan PQ
EQ meningkat mendadak
Dan banyak lagi kebaikannya..

Yang patut kita stress ialah apabila sesama adik beradik tak pernah bergaduh langsung. Hah, itu tanda hubungan diorang ada masalah la tu.

“Sedangkan lidah lagi tergigit, inikan pula adik beradik..”

Jadi mak ayah sekalian, lepas ni jangan cuba jadi pengadil lagi ye, jadi moderator sudah la. Tugas pengadil cari siapa salah siapa betul tapi tugas moderator pastikan semua orang happy..

Wallahu A’lam,


Haid Berpanjangan. Segera Ketahui Puncanya Agar Tak Bahayakan Diri!

Mengalami tempoh haid yang panjang tentu membuatkan sesiapa pun berasa bimbang. Manalah tahu, takut juga berlaku kekurangan darah dalam tubuh atau pun membawa kepada masalah yang lebih serius.

Jadi untuk memahami situasi itu,  mari kita dengar penjelasan doktor ini. Jom semak.

HAID YANG PANJANG DAN BANYAK DARAH KELUAR

Kebiasaanya darah haid yang normal adalah lebih kurang 7 hari. Namun ada wanita yang mengalami pendarahan haid melebihi 15 hari sehingga menyebabkan wajah menjadi pucat dan cepat penat, sehingga rutin seharian terganggu.

Keadaan ini dinamakan MENORRHAGIA apabila kedatangan haid yang berpanjangan dan kehilangan darah yang banyak. Dari sudut syari’e pendarahan haid yang melebihi 15 hari dikira sebagai darah istihadah, di mana seorang wanita itu diwajibkan bersolat dan berpuasa.

Banyak punca berlaku keadaan seperti ini. Antaranya puncanya ialah :

1. KETIDAKSEIMBANGAN HORMON

Dalam kitaran haid yang normal, keseimbangan di antara hormon estrogen dan progesteron akan menyebabkan lapisan dalam rahem (endometrium) menjadi tebal, kemudian akan runtuh menjadi darah haid. Jika ketidakseimbangan hormon berlaku, endometrium berkembang secara berlebihan dan akhirnya menyebabkan pendarahan haid yang banyak.

2. KEGAGALAN FUNGSI OVARI

Jika ovari tidak berfungsi dengan baik, ia tidak melepaskan telur dan ovulasi tidak berlaku. Ini mengakibatkan tubuh gagal menghasilkan hormon progesteron, dan akhirnya membawa kepada ketidakseimbangan hormon dan boleh menyebabkan pendarahan haid yang banyak.

3. FIBROID RAHIM

Fibroid rahim boleh menyebabkan pendarahan haid yang lebih banyak dan berpanjangan dari biasa.

4. POLIP

Ia adalah ketumbuhan yang kecil dan tidak berbahaya yang muncul pada permukaan dalam rahim dan boleh menyebabkan pendarahan haid yang banyak dan berpanjangan. Polip rahim sering berlaku pada usia wanita 30an akibat penghasilan kadar hormon yang tinggi.

5. ADENOMYOSIS

Keadaan ini berlaku apabila kelenjar pada lapisan dalam rahim (endometrium) menjadi tertanam di dalam otot rahim, biasanya menyebabkan pendarahan berlebihan dan haid yang menyakitkan. Adenomyosis sering berlaku pada wanita pertengahan umur yang telah mempunyai anak.

6. ALAT PERANCANG KEHAMILAN DALAM RAHIM (IUD)

Menorrhagia merupakan kesan sampingan apabila seorang wanita menggunakan alat perancang kehamilan IUD yang tidak mempunyai tambahan hormon. Jika IUD adalah penyebab pendarahan haid yang berlebihan, maka dinasihatkan agar alat ini dikeluarkan.

7. KANSER

Kanser rahim, kanser ovari dan kanser pangkal rahim juga boleh menyebabkan pendarahan haid yang berlebihan, tetapi jarang berlaku.

8. PENYAKIT KETURUNAN BERKAITAN DENGAN GANGGUAN PEMBEKUAN DARAH

Penyakit seperti penyakit Von Willebrand, suatu keadaan di mana pembekuan darah sukar berlaku, ia boleh menyebabkan pendarahan haid yang tidak normal.

9. UBAT-UBATAN

Ubat-ubatan tertentu, termasuk ubat-ubatan tahan sakit dan pencair darah boleh menyumbang kepada masalah pendarahan haid yang banyak dan berpanjangan.

Jika anda mengalami pendarahan haid yang berpanjangan, saya mencadangkan agar melakukan pemeriksaan bagi mencari punca masalah ini.

#HealthDrZubaidi


Isi Kuku Bernanah Dan Busuk, Bila Salah Cara Potong Kuku, Boleh Kena Cagu. Alert Info Ini.

Rasanya ramai yang pernah kena cagu(cengkam). Ramai juga yang pernah kena lebih daripada sekali. Ini saya nak beri sedikit tips macam mana nak cegah, dan rawat cagu.

Cagu berlaku apa bila sisi kuku tumbuh ke sisi dan menekan isi(tisu) di tepi jadi.

Ini mengakibatkan isi jari itu menjadi sakit. Nak pakai kasut pun tak boleh.

Macam mana nak tahu kita kena cagu?

TANDA-TANDA
1. Isi di sisi kuku jari kaki mengalami keradangan. Tanda-tandanya adalah: sakit, bengkak, merah dan panas bila disentuh.

2. Jika kuku pada jari yang sakit itu kelihatan kelabu, dan berubah bentuk, ia tanda kuku itu ada jangkitan kulat. Jangkitan kulat adalah risiko mendapat cagu.

3. Isi di sisi kuku bernanah dan busuk. Ini tandanya isi (tisu) di sekitar cagu itu telah dijangkiti kuman. Jika cagu bernanah, and perlu segera berjumpa doktor.

PUNCA-PUNCA
1. Potong kuku terlalu pendek dan membulat di hujungnya menambah risiko terkena cagu. Potongan begitu menyebabkan sisi kuku tumbuh mencengkam isi tepi jari.

2. Kasut yang terlalu ketat atau tirus boleh mengakibatkan sisi kuku menekan tisu di tepi jari. Jika keadaan ini berpanjangan mengakibatkan keradangan pada tisu itu.

3. Trauma(kecederaan) berulang kali pada jari kaki. Ini berkaitan dengan kerja atau aktiviti seseorang. Contohnya pada pemain bola sepak, pendaki gunung,

4. Jangkitan kulat pada kuku boleh menjadikan kuku berubah bentuk, dan boleh menyebabkan kuku tumbuh ke arah isi di tepi jari.

5. Jangkitan kuman pada isi(tisu) di sisi kuku, mengakibatkan tisu itu mengalami keradangan dan adakalanya bernanah.

RAWATAN
1. Rendam dan cuci kuku dengan air suam 2 kali sehari. Namun, penghidap kencing manis disarankan agar berhati-hati prosedur ini. Pastikan air suam, bukan panas.

2. Splint(penyendal) boleh diletakkan di bawah kuku yang ada cagu. Boleh guna gauze sebagai penyendal. Ia akan beri masa kuku tumbuh melepasi tisu yang keradangan.

3. Ubat tahan sakit dan anti-keradangan. Agar pesakit lebih selesa menjalani aktiviti harian, ubat tahan sakit diberi. Contoh: mefenemic acid.

4. Antibiotik. Jika doktor dapati ada tanda-tanda jangkitan kuman, antibiotik sapuan atau tablet akan diberi untuk membunuh kuman.

5. Antifungal. Jika doktor dapati ada tanda-tanda jangkitan kulat di kuku, ubat antifungal jenis sapuan(topikal) akan diberi untuk rawat jangkitan kulat.

6. Pembedahan. Jika semua rawatan di atas masih tidak berhasil, pembedahan akan dilakukan. Keseluruhan kuku atau sebahagian kuku yang terlibat akan dibuang.

— PENCEGAHAN
1. Potong kuku dengan betul.
Cara yang betul adalah potongan lurus di hujungnya dan tidak terlalu pendek. Semak gambar.

2. Pilih kasut yang sesuai.
Pilih kasut yang mempunyai kotak jari (toe box) yang luas. Jika bekerja di kawasan berisiko kemalangan, pakai but keselamatan. Jika bersukan, pakai kasut sukan.

3. Jaga kebersihan kaki.
Basuh kaki sebersihnya setiap kali mandi. Pastikan tiada kekotoran berada di bawah kuku. Elakkan ulang-pakai sarung kaki yang tidak dibasuh.

4. Jangan curi kasut/selipar di masjid
Tak ada kena mengena dengan cagu. Cuma nak ingatkan sahaja. Kalau tak pernah buat, tak perlu terasa.

Semoga bermanfaat

Sumber: Dr. Kamarul Ariffin Nor Sadan


PKP : Didiklah Anak Dengan Kaedah Al Quran. Ni Perkongsiannya!

Di tengah-tengah Ujian Wabak COVID-19 yang melanda negara sehingga menyebabkan Perintah Kawalan Pergerakan diaktifkan menyebabkan kita terpaksa berkurung dan tinggal di rumah selama hampir sebulan. Nampak sungguh membosankan kerana terpaksa menunggu waktu terputusnya rantaian wabak ini.

Akan tetapi, inilah waktu terluang kita bersama keluarga lantas membuka peluang untuk kita memantau serta mendidik anak-anak setelah alpa selama ini dengan mencari rezeki dan pekerjaan demi yang tersayang.

Dalam menghabiskan sisa-sisa waktu terluang adalah baik jika kita menggunakan waktu ini untuk mendidik mereka dengan panduan daripada Al-Quran.

Semoga mereka menjadi anak-anak yang soleh dan menyedapkan mata dan hati memandang hendaknya.

1.Contoh dan Tauladan
Dalam mendidik kanak-kanak,menunjukkan contoh yang baik boleh membentuk keperibadian dan akhlak baik dalam diri mereka. Meskipun kanak-kanak itu lahir fitrahnya suci putih tanpa sebarang kotoran, mereka tidak dapat menafsirkan kebaikan dalam kehidupan mereka kerana masih belum tumbuh akal yang matang.

Maka,ibu bapa seharusnya menunjukkan contoh yang baik dari sudut komunikasi dengan pertuturan kata-kata yang baik serta perbuatan serta amalan yang mulia.

Justeru itu, kita perlu menempatkan Nabi Muhammad SAW dalam jiwa mereka sebagai contoh ikutan dalam kehidupan dengan menceritakan kisah-kisah baginda SAW. Firman Allah yang bermaksud:

“Dan sesungguhnya Engkau (Muhammad) mempunyai akhlak yang mulia” (Al-Qalam:68)

Oleh kerana itu, ibu bapa harus menunjukkan sikap-sikap mahmudah agar turut diimplementasikan dalam kehidupan masa depan anak-anak.

Kita biasanya mendengar nasihat Luqmanul Hakim yang terakam di dalam Al-Quran yang menasihati anaknya agar tidak menyekutukan Allah, bersyukur,mentaati ibu bapa dan lain-lain lagi.

Akan tetapi sebelum menasihati beliau terlebih dahulu beramal dengan nasihatnya dan menujukkan tauladan yang baik terhadap anak-anaknya.

Maka dalam tempoh PKP ini, kita hendaklah menunjukkan sikap dan komunikasi yang baik terhadap anak-anak walaupun hanya beberapa hari kerana suntikan yang sebentar ini mampu memberi vaksin kepada anak-anak daripada terjebak kepada perkara yang tidak baik.

2.Pendidikan Melalui Ganjaran dan Balasan.
Dalam mendidik kanak-kanak, sebenarnya elemen seperti ini akan menjadi motivasi dan batasan kepada perlakuan mereka.

Apabila dijanjikan dengan ganjaran kepada perbuatan mereka yang baik maka nilai positif dapat memotivasikan mereka untuk terus berada pada kedudukan tersebut manakala dengan memberi balasan terhadap perbuatan yang tidak baik dilakukan mereka akan menyebabkan mereka menjauhi perbuatan tersebut.

Secara ringkasnya, Allah juga telah menjanjikan pelbagai ganjaran kepada orang-orang yang beriman di dalam Al-Quran yang sebenarnya menjadi galakkan kepada manusia untuk bermujahadah diatas jalan-Nya dan kebaikan.

Ini menunjukkan bahawa galakkan positif seperti ini adalah sesuai dengan fitrah manusia tanpa mengira usia dalam membentuk karakter yang terbaik.

Hukuman pada asasnya tidaklah disukai oleh manusia bahkan sangat dibenci kanak-kanak.

Dalam hal ini,ibu bapa perlulah bijak dalam mengawal emosi ketika marah atas perbuatan buruk mereka dengan mengenakan hukuman yang setimpal dan tidak berlebihan hingga mencederakan mereka.

Bahkan sepatutnya hukuman adalah mengikut peringkat-peringkat dengan yang ringan kepada berat sekiranya mereka masih degil.

Nabi Ya’kub juga pernah menyuruh anak-anaknya berjanji terlebih dahulu untuk menjaga Bunyamin ketika mereka meminta untuk membawanya keluar. Ini kerana mereka dahulunya telah menyebabkan Yusof hilang daripada dakapan Yaakub As. Janji yang disuruh itu adalah suatu jaminan dan hukuman agar mereka tidak mengulangi kesilapan sama.

Semasa tempoh PKP ini,ibu bapa seharusnya mendidik anak-anak dengan kegiatan agama misalnya dan memberi hukuman sekiranya mereka meninggalkan solat atau melakukan perkara-perkara yang maksiat tetapi juga memberi ganjaran sekiranya mematuhi Perintah-Nya. Usaha yang sedikit ini mampu membina disiplin yang teguh dalam diri mereka selepas seberapa lama anda meninggalkan mereka demi kerjaya.

3.Nasihat
Jiwa kanak-kanak masih suci maka nasihat yang jujur, ikhlas dan baik akan mudah meresapi dalam jiwa mereka.

Oleh kerana itu, nasihat daripada seseorang yang disayangi seperti ibu bapa mampu merubah dan mencorakkan karakter dan keperibadian mereka.

Bahkan nasihat-nasihat Luqmanul Hakim turut dirakam Al-Quran sebagai contoh dalam menasihati anak-anak.

Sepanjang tempoh PKP ini,ibu bapa seharusnya meluangkan masa yang penuh bersama anak-anak setelah lama terleka dengan urusan kerja sehingga tidak dapat memberi didikan dan memantau aktiviti mereka.

Kini, kesemuanya di rumah maka amatlah mudah untuk menyelami hati dan membentuk keperibadiaan yang mulia dalam diri mereka.

Gunakanlah waktu yang singkat ini agar anak-anak kita menjadi penyejuk hati di kedepan hari.

Sekiranya waktu seperti ini tidak digunakan dan masing-masing masih sibuk dengan media sosial maka tunggulah mungkin suatu hari anda juga diabaikan. Yang terpancung tidak akan berhubung dan yang terputus dan tidak diberikan perhatian tidak akan bersambung.

sumber : A.R.KASA


Jika Tanam Pokok Tapi ‘Malas’ Nak Berbuah, Cuba Ikut Formula  Ni. Orang Thai Dah Lama Buat!

Beras siam, mangga siam dan durian siam antara produk pertanian keluaran dari negara Thailand yang cukup biasa kita dengar. Kata orang jika dapat menikmati buah-buahan di sana, rasanya cukup manis dan berkualiti tinggi.

Disebabkan itu juga, kadang kala timbul juga perasaan geram  di hati bila lihat hasil pertanian pekebun di sana. Pokoknya masih kecil namun telah menghasilkan buah yang banyak. Tapi bila kita cuba tanam sebatang dua pokok buah-buahan di halaman rumah, lain pula jadinya.

Pokok sudah meninggi tapi lambat pula  mengeluarkan hasil. Kenapa ini boleh terjadi? Apa sebenarnya rahsia yang digunakan oleh pekebun di Thailand yang mungkin boleh dipraktikkan oleh kita di sini.

Sebagaimana  perkongsian daripada Ladang Muhammad di FBnya, dikatakan orang Thailand ada membuat bahan untuk hormon penggalak buah yang dihasilkan secara mudah. Anda patut cuba!

Bahan-bahan:

Cara-cara:
1. Kisar halus kulit telur dengan menggunakan pengisar kering.
2. Adun kesemua bahan bersama di dalam satu bekas.
3. Peram selama 14 hari dan perlu dikacau sekurang-kurangnya 2 hari sekali.
4. Selepas 14 hari, saringkan bahan untuk mengambil pati air perapan.
5. Buangkan daun-daun yang terlalu matang pada pokok yang bakal disembur.
6. Gunakan 10 ml pati bersama 20 liter air dan semburkan pada permukaan daun seminggu sekali.

Sumber : Ladang Muhammad


Genius Matematik.Ikuti Perkongsian Keluarga Ini!

Jad Haris Sabaruddin, seorang anak kecil berusia 13 tahun  namun punya kepandaian luar biasa dalam subjek Matematik. Merupakan permata hati buat pasangan suami isteri, Doktor Roslin Mohd Taha, 43 dan Doktor Sabaruddin Abdullah, 43 tahun.

Namanya pernah terpapar di dada-dada akhbar, menjadi antara dua pelajar Malaysia pertama yang berjaya memenangi pingat emas di Pertandingan Matematik  Peringkat Sedunia kaedah Sakamoto di Filipina tahun lalu. Pencapaian ini cukup membanggakan bukan sahaja buat diri dan ahli keluarganya malah seluruh rakyat Malaysia umumnya

Kenal Matematik Sejak Dalam Kandungan

Mengimbau kembali memori seorang ibu sepanjang tempoh kehamilannya mengandung buat kali ke dua, menurutnya tiada apa yang istimewa. Cuma ada satu perkara yang berlaku dan ini menjadikan pengalaman mengandung Jad punya kisahnya yang tersendiri.

“Sepanjang tempoh mengandung, saya tiada amalan tertentu cuma berbezanya ketika kehamilan tersebut saya jadi susah untuk tidur malam. Bila berjaga sorang-sorang tu, saya buka telefon dan ‘melayan’ pelbagai games yang berkaitan nombor dan penyelesaian masalah. Boleh dikatakan ada waktu sahaja, saya suka main games matematik dan juga bermain puzzle.

“Mungkin dari sini juga minat Jad dipupuk sejak dalam kendungan lagi. Alhamdulillah, Jad memang suka mengira dan sejak umur 5 tahun lagi dia sudah boleh menyelesaikan permasalahan matematik dengan pantas dan tepat.

“Ketika itu saya dan suami telah nampak keupayaan dan kelebihan Jad dalam subjek matematik. Sebagai ibu bapa kami rai setiap potensi anak-anak.  Anak sulung Nur Alyssa, 14 tahun kini di Kolej PERMATApintar Negara, manakala Umar Jawwad, 5 tahun lebih kepada bidang seni dan yang paling bongsu adalah Jada Ayesha, 3 tahun.

“Setiap antara mereka punyai kecenderungan yang berbeza-beza. Sebagai ibu bapa, kami berikan galakan atas setiap potensi, kelebihan dan bakat anak-anak kami. Selebihnya saya sekeluarga cukup berterima kasih dengan pihak sekolah yang telah menggilap bakat dan kebolehan anak-anak kami hingga sampai ke tahap ini” ujar Dr Roslin di awal bicaranya.

Rutin harian Jad Haris

“Saya mula melibatkan diri dalam bidang ini sekitar tahun 2014 iaitu ketika berada di tahun 3. Namun begitu, saya berhenti seketika pada tahun 2016 dan menyertainya semula pada tahun 2017.

“Saya berasa sangat gembira dan teruja dengan pencapaian yang diterima di Pertandingan Matematik  Peringkat Sedunia kaedah Sakamoto di Filipina yang lalu apabila dianugerahkan dengan pingat emas. Oleh itu, saya berhasrat untuk terus menceburkan diri dalam Sakamoto dan berusaha sebaiknya untuk meningkatkan lagi prestasi saya pada masa akan datang.

“Saya juga seperti kanak-kanak yang lain, setiap waktu diisi dengan penuh kegembiraan  dengan bermain dan bukan hanya tertumpu pada pembelajaran semata-mata. Antara aktiviti yang selalu saya lakukan ialah beriadah dan bersiar-siar bersama keluarga. Selain itu, pada masa lapang saya suka bermain permainan video serta melakukan aktiviti menguji minda seperti Sudoku dan menjawab soalan berbentuk kuiz dan IQ Test daripada buku-buku yang dibeli ibu bapa saya,” jelas Jad Haris yang juga bercita-cita untuk menjadi seorang jurutera bila dewasa nanti.

5 tip untuk hebat subjek matematik dari Jad Haris


Wanita Ni Di invite Dalam Group Telegram, Akhirnya Lesap Duit Persaraan Ratusan Ribu Ringgit!

Boleh dikatakan antara kita ramai yang maklum dengan wujudnya golongan ‘scammer’. Namun saban hari ada sahaja kes-kes penipuan dilaporkan.

Adakah mangsa yang tidak berhati-hati?  Atau hakikatnya golongan scammer ini tidak pernah atau tidak akan berputus asa dari mencari helah untuk memperdayakan orang lain. Begitu licik!

Hal ini turut memberi kesan kebimbangan di hati kita, apatah lagi bila mengenangkan ibu ayah yang baru sahaja bersara. Wang pencen yang diperolehi, besar jumlahnya dan ini sekali gus bimbang andai turut menjadi mangsa scammer. Moga dijauhkan!

Terkini, sebagaimana yang dilaporkan Sinar Harian seorang pesara kerajaan mengalami kerugian berjumlah RM202,500 selepas terpedaya dengan sebuah pelaburan saham tidak wujud.

Labur 1K, Pulangan 10K Dalam Masa 3 Jam

Mangsa yang dikenali sebagai Ika, 61, dari Sikamat berkata, kira jam 2.30 petang pada 16 Julai ketika berada di rumahnya, dia telah dijemput masuk ke dalam satu kumpulan telegram untuk menyertai pelaburan saham.

“Saya kemudian telah berhubung dengan seorang lelaki iaitu pentadbir telegram kumpulan pelaburan berkenaan dan bersetuju untuk menyertai pelaburan itu dengan memilih pakej satu.

“Menerusi pakej tersebut saya perlu melabur sebanyak RM1,000 dengan pulangan keuntungan RM10,000 dalam tempoh lebih kurang tiga jam,” katanya ketika sidang akhbar di Pejabat Pusat Khidmat Dewan Undangan Negeri (DUN) Bukit Kepayang pada Jumaat.

10 Kali Buat Transaksi

Menurut Ika, dia telah membuat bayaran pertama RM1,000 ke dalam akaun bank seorang wanita sebelum membuat 10 kali lagi transaksi pelaburan kepada beberapa akaun berbeza bernilai antara RM5,000 hingga RM50,000 bermula 20 Jun hingga 30 Jun lalu.

“Bagaimanapun saya masih diminta membuat pembayaran sebanyak RM35,000, namun saya enggan membayarnya walaupun mereka mendakwa saya akan mendapat keuntungan bernilai RM1.5 Juta.

“Sehingga ke hari ini saya masih tidak dapat apa-apa pulangan wang atau keuntungan daripada pelaburan yang dibuat.

“Justeru saya telah membuat semakan di Facebook berkenaan dan mendapati syarikat yang menguruskan pelaburan itu adalah tidak wujud. Kejadian ini menyebabkan saya mengalami kerugian berjumlah RM202,500,” katanya.


“Rupanya, Emak Masih Ingat..”-Usia 48 Tahun Baru Rasa Kasih Sayang Ibu Kandung. Pertemuan Undang Sebak!

Terpisah jauh dengan ibu kandung hingga bertahun-tahun lamanya pastinya bukan mudah untuk ditanggung oleh seorang anak. Apatah lagi jika tidak dapat berhubung,  tiada diketahui khabar berita, entahkan masih hidup atau sebaliknya.

Derita hati  ini tentu sukar untuk ditempuh dan begitulah perjalanan hidup yang dilalui oleh Mohd Sopian Mohamed Sapihi. Sejak kecil tidak pernah merasai kasih sayang daripada ibu kandung namun siapa sangka selepas berusia 48 tahun barulah kini dapat mengecap nikmat kasih sayang ibu kandungnya, Fatimah Kuny Alive yang ditemui dalam pertemuan tidak dirancang pada 22 Mei lalu.

Kisah itu mendapat perhatian netizen selepas isterinya, Nor Faridah Badri, 46, memuat naik video sewaktu detik pertemuan itu di TikTok.

Memetik perkongsiannya di Harian Metro, difahamkan video itu dirakam dan dimuat naik pada hari pertemuan dengan ibunya yang kini berusia 72 tahun.

“Hari berkenaan, saya dan isteri bertolak ke Simpang Renggam kira-kira jam 7.30 pagi dari rumah dengan berpandukan maklumat diperoleh daripada sumber.

“Tak rancang apa pun kerana mulanya nak cuba cari saja namun ditakdirkan, saya jumpa dengan seseorang yang kebetulan kenal emak juga adik ipar (sebelah adik beradik tiri).

“Adik ipar yang bawa saya ke rumah emak. Pada awalnya, emak tak kenal saya namun dia tergamam selepas saya tunjukkan kad pengenalan saya kepadanya.

“Rupanya, emak masih ingat cuma sebelum ini dia sangka saya tinggal dan jaga ayah di Singapura kerana ayah berasal dari sana,” katanya ketika ditemui di rumahnya dekat Pangsapuri Sri Indah, di sini.

Berkongsi perihal dirinya, Mohd Sopian berkata, dia terpisah dengan ibunya sejak berusia lapan bulan.

Sejak itu, dia dibesarkan bapa, nenek dan ibu saudara di Simpang Chenderiang, Batu 3, Temoh, Perak.

“Saya anak tunggal dan menurut apa diceritakan, ayah bawa saya bertemu keluarganya di Perak dan membawa surat beranak saya bersama.

“Awalnya emak dapat menghubungi ayah… tetapi mereka terputus hubungan jadi sejak itu ayah dan keluarganya membesarkan saya.

“Nenek sangat manjakan saya manakala kesemua ibu saudara layan dengan baik hingga saya sudah anggap mereka seperti emak kandung.

“Jadi, saya tak terfikir dan berasa pun kehilangan ibu waktu kecil dan di bangku sekolah memandangkan ayah pun masih ada ketika itu sebelum meninggal dunia 16 tahun lalu,” katanya.

Menurut Mohd Sopian, individu sekeliling pernah memintanya mencari ibu kandungnya namun dia belum terbuka hati dulu kerana tiada petunjuk dan nampak kepentingannya.

“Dulu, memang ramai minta saya cari emak namun saya saja enggan kerana anggap tiada dosa atau kesalahan dengan emak jadi fikir tak guna mencarinya.

“Isteri pun ada minta saya cari emak namun tidak sampai mendesak. Lagipun, sebagai manusia saya ada ego saya dan logiknya siapa tak nak ibu?

“Seperkara lagi, saya bimbang jadi sebaliknya apabila berjumpa cuma apabila meningkat usia, baru ada keinginan itu (mencari) dan ia semakin membuak apabila timbul rasa sedih terkenangkan emak setiap kali selepas solat Subuh.

“Jadi, itu yang menjadi titik permulaannya dan sebenarnya, arwah mak ngah (ibu saudara) yang tawarkan diri bantu dan beri petunjuk namun usaha mencari sebelum ini tertangguh disebabkan pelaksanaan Perintah Kawalan Pergerakan (PKP),” katanya.

Sehingga ke hari ini, Mohd Sopian masih tidak menyangka bertemu semula dengan ibunya.

“Sampai satu tahap, saya fikir emak sudah tiada namun dengan izin Allah saya ditakdirkan bertemu emak selepas hampir lima dekad.

“Alhamdulillah, emak sihat dan adik beradik tiri pun terima saya dengan baik malah daripada dulu lagi emak ada ceritakan perihal saya kepada mereka.

“Cuma sebelum ini belum diizinkan bertemu dan saya kini dalam proses mencipta keserasian dengan emak kerana sebelum ini tak pernah berasa belaian ibu jadi ambil masa sesuaikan diri,” katanya.

Baca artikel menarik lain di sini:


“Abang, Anak Kita Dalam Kandungan Dah Tak Ada”. Hafiz Mahamad Kongsi Berita Duka Isteri Keguguran!

Baru beberapa hari, personaliti media sosial dan usahawan Hafiz Mahamad berkongsi kisah membantu rakannya yang sakit. Kini, dia pula diuji apabila isteri kesayangannya, Syafiqah Aina mengalami keguguran.

Berkongsi kisah sedih tersebut di Instagram miliknya, akui Hafiz berita tersebut diterima ketika beliau berada di Kelantan untuk membantu sahabat baiknya.
“Aina surprise saya minggu, katanya dah dua bulan hamil. Gembira sangat rasa, tambah pula Dr kata scan ada dua kantung.

“Andai kata betul kembar, lelaki saya namakan Haikal Aris dan perempuan tak fikir lagi. Sujud syukur dan teruja sangat sebab puteri sulung saya bakal dapat adik. Tapi…

“Semalam, waktu saya tengah bantu sahabat. Selepas angkat sahabat yang sakit semalam masuk dalam kereta dan terus terima panggilan dari Aina sebab dia pergi buat pemeriksaan.
“ABANG, ANAK KITA DALAM KANDUNGAN DAH TAK ADA”

“Saya tak tahu nak react apa, saya tengah bantu sahabat saya dalam masa yang sama terima panggilan macam tu, korang boleh rasa tak perasaan saya?” kongsinya.
Bagaimanapun, Hafiz menganggap perkara itu sebagai sebahagian daripada ujian Tuhan kepada dirinya untuk menjadi insan yang lebih baik.

“Saya belajar sesuatu, nak tau apa? Disaat saya terima panggilan tu, Aina kata anak saya dah tak ada dan mata saya tengok sahabat saya tengah tak berdaya depan mata

“Rasa syukur saya terus tinggi, saya tak nak kecewa dan tolak takdir Allah! Ada tu Allah nak tunjuk dan saya belajar untuk redha
“Tipu tak sedih, lagi lagi Aina. Tapi kami yakin, ada benda Allah nak bagi lagi, kami yakin sangat. Sebab berita tu saya terima dalam waktu saya tengah bantu orang.

“Andai kamu lelaki. Daddy namakan kamu Haikal Aris. Haikal Aris, kamu pergi dulu dari daddy dan mummy.

“Kamu tunggu kami di syurga, pimpin kami nanti sayang. Ada sebab Allah ambil kamu di usia kamu dua bulan dalam kandungan.

“Sebak daddy menulis ni. Sayang, pimpin daddy mummy dan kakak kamu nanti di syurga. Selagi masih hidup, daddy bekalkan rezeki keluarga kita dengan rezeki halal sayang.
“Ini semua satu cerita untuk Allah mengajar saya sekeluarga menjadi kuat lagi dan sentiasa ikhlas dalam usaha.

“Mummy, terima jagakan anak kita dalam kandungan dua bulan dan terima kasih surprise daddy last week.

“Abang happy sayang sebab anak itu anak yang tunggu kita di syurga. Terima kasih @syafiqahaina,” tulis Hafiz menerusi kapsyennya di instagram.

Hafiz dan Aina mendirikan rumah tangga pada 24 November 2017. Hasil perkongsian hidup, mereka dikurniakan seorang anak perempuan , Raisya Arisa pada 25 Jun 2019.
Salam takziah buat Hafiz dan Aina.


Hanya Tinggal Baki RM100 Sebulan Untuk Makan. Kisah Keluarga Ini Meruntun Jiwa.

Kadang kala kita leka dengan kelebihan yang tuhan bagi terutama soal wang. Nak beli apa sahaja dapat. Tak mahal sangat tetapi sekali shopping tudung tu, dua pasangan dah rm100 lebih. Anak nak kita tak berkira, ambil aje lah tanpa tengok harga, bayar aje. Dan ia berlaku tanpa henti setiap hari.

Tanpa kita sedar bahawa telah berlaku pembaziran dalam hidup. Kita membeli bukan keperluan tetapi mengikut kehendak. Namun, sedang kita leka dengan kelebihan itu, ada insan diluar sana sedang berduka. Ikat perut dengan duit yang semakin menyusut. Bukan tidak terima bantuan diberi atau bekerja namun tidak mencukupi dengan kos sara hidup yang tinggi. Bukan tidak berusaha untuk ‘lari’ dari kemiskinan, tetapi ada kalanya diri tidak mampu bertahan. Lebih-lebih lagi, suami telah menemui sang pencipta.

Semoga kisah ini menjadikan diri kita lebih cakna emembantu insan yang memerlukan sebagaimana yang anjurkan oleh Islam mengenai amalan sedekah.

Ikuti perkongsian guru ini.

TIADA DUIT NAK BELI BERAS

Seorang anak baru berusia 14 tahun curi-curi guna telefon ibunya untuk pm aku minta bantuan beras dan sepapan telur untuk makan.

“Salam cikgu. Boleh saya minta bantuan barang dapur? Tak ada apa dah kat dapur. Ni Fb mak saya. Saya pm cikgu ni mak tak tahu.”

Anak yatim ini tinggal bertiga dengan ibu dan adiknya. Ibunya penerima Baitulmal RM500 sebulan dan pendapatan utama menjaga anak orang dengan bayaran RM400 sebulan.

Sewa rumah RM600, bil api, bil air, bil van sekolah anak-anak, duit belanja lagi. Baki setiap bulan untuk makan tak sampai RM100 saban bulan.

Sebaik terima kes, aku hantar Dr Wan Ahmad Faiz Marzuki turun siasat memandangkan kes ni dekat dengan beliau.

Sah, cerita semua benar. Kesempitan hidup mereka itu real, bukan tipu-tipu.

TERIMA BANTUAN ZAKAT

Maka kami bantu mereka dengan dana yang ada. Malam ini, baru aku berkesempatan ziarah sendiri. Tersenyum lebar si anak dan ibunya.

“Eh, Cikgu Fadli datanglah.”

Femes juga aku rupanya. Tak payah perkenalkan diri mereka dulu tegur.

Duduk bersila, mendengar cerita. Anak bongsunya baru 3 bulan dalam perut sewaktu ayahnya meninggal dunia.

Sejak itu, mereka sangat sempit dah hidup susah. Hanya mengharap zakat dari Baitulmal dan jaga anak orang yang cuma sedikit sahaja upah.

BANTU KEBAJIKAN ANAK YATIM

Kami bantu dan support dia untuk buat kuih dan hantar pada koperasi sekolah. Oven dan segala peralatan yang perlu akan kami sediakan.

Anak-anak ini anak-anak yatim. Segala yuran persekolahan anak-anak ini dan keperluan yang sepatutnya mereka ada, kami akan cuba sediakan secukupnya.

Anak-anak yatim ni nabi saw kasih sungguh. Kerana tempat pergantungan utama mereka sudah tiada, dan ibu serta anak-anak perempuannya terpaksa berdikari tanpa boleh mengharap sesiapa.

Aku memang sangat utamakan kebajikan anak-anak yatim. Kami cuba bantu yang ada dalam radar dan capaian kami.

Tenaga kami terhad. Masa kami juga terhad. Bahkan dana kami juga terhad. Maka tak mampulah kami nak bantu semua orang. Itu tanggungjawab pusat zakat dan YB kawasan lah.

Namun sepaling kurang, kami cuba bantu mana yang mampu. Begitulah.

Tidak banyak tapi sentiasa. Tidak ramai tapi ada. Tidak kaya tapi cakna.


Confirm Dapat RM465.00 Sebulan! Suami Ini Kongsi Simpan Duit Cara Ekstrem Dengan Isteri, Barulah Penuh Tabung Tu

Tips simpan duit cara ekstrim! Okay ini caranya:

1. Sediakan pen, kalendar dan balang kosong.

2. Main O-som (gunting, batu dan kertas) dengan pasangan. Pilih sama ada nak nombor genap atau ganjil.

3. Katakan suami pilih nombor ganjil maka isteri dapat nombor genap lah.

Pada 1hb setiap bulan, suami masukkan RM1 dalam balang dan tanda ‘tick’ pada kalendar bertarikh 1hb.

Esok harinya pada 2hb, isteri pula masuk RM2 ke dalam balang dan tick-kan pada 2hb pada kalendar.

3hb suami masukkan RM3, 4hb isteri masukkan RM4, 5hb masukkan suami RM5 dan seterusnya.

Begitu, mudah je kan.

Senang cerita, masukkan duit dalam balang kosong dengan jumlah yang sama macam tarikh hari tersebut.

Dan setiap hujung bulan. Ini hasilnya!

1+2+3+4+5+6+7+8+9+10+11+12+13+14+15+16+17+18+19+20+21+22+23+24+25+26+27+28+29+30 = RM465.00

Best kan! Seronok menyimpan macam ni!

Posting ini lebih afdal tag pasangan, daripada marah-marah pasal Husna. Hihi

Cara ini boleh dijadikan azam tahun baru 2019 ni! Selamat mencuba!


Perempuan Ni Sekali Dia Sayang, Sampai Bila-Bila Sayang. Kau Hitam Ker, Pendek, Gemuk Ke, Kau Lah Suami Dunia Akhirat

Memang wanita begitu. Jika sayang pada suaminya, walaupun perut dah boroi pun tetap disayanginya. Hubungan kasih sayang yang tiada batas waktu. Kasihnya sehingga ke jannah.

“Nanti kalau saya dah tua kerepot, awak sayang saya lagi tak?”

“Kalau saya gemuk nanti, awak nak saya lagi tak?”

“Kalau saya tak reti masak, awak marah tak?”

Kalau tanya soalan ni masa bercinta, jawapannya semua yang manis-manis belaka kan. Bila dah kahwin, sebaliknya pula.

Kalau isteri dah berkedut sana sini mula la cakap sakit mata tengok. Bila isteri dah gemuk, tak make up, cakap stress tengok muka dan badan yang dah macam badak sumbu.

Dulu masa bercinta cakap tak kisah kalau isteri tak pandai masak. Nanti boleh belajar. Bila isteri lambat masak, kau marah-marah. Masin sikit pun bising. Cakap masak macam nak bagi kucing makan.

Suami kenapa berubah?

Kenapa mudah sangat berubah lepas kahwin? Bila ikatan tu dah halal, segala yang tak elok je kau nampak kat isteri kau. Sebab apa jadi macam tu? Sebab kau tak pernah bersyukur dan redha dengan apa yang Allah bagi kat kau.

Kau tak lihat diri kau sendiri. Kau rasa kau dah cukup sempurna. Padahal, bukan kacak sangat pun. Tak reti bersyukur bila ada yang sudi terima kau sebagai suami.

Dah ada isteri masih sibuk nak cari lain. Kononnya perempuan yang kau jumpa tu lagi baik dari isteri kau, lagi cantik, pandai bergaya. Apa kau lupa? Dulu isteri kau pun macamtu. Sebab tu kau jatuh cinta dengan dia. Tapi bila dah kahwin, dia sibuk uruskan kau, uruskan anak-anak sampai takde masa untuk diri dia sendiri.

Perempuan ni kalau sekali dia sayang, sampai bila-bila dia sayang.

Kau hitam ke, kau pendek ke, kau gemuk ke, kau lah suami dia dunia akhirat. Tapi, sekali kau buat dia benci kau, sampai bila-bila dia akan benci kau. Pandang muka kau pun dia tak nak.

Memang hati itu berbolak balik sifatnya. Tetapi, selagi kau bersyukur dengan apa yang kau ada, redha dengan setiap kelebihan dan kekurangan isteri kau, datanglah yang lebih baik pun, kau tak akan tergugat.

Jangan lupa sentiasa berdoa pada Allah supaya sentiasa tetapkan hati kau untuk isteri kau, dan hati isteri kau untuk kau kerana Allah yang memegang setiap hati manusia.

Bila jumpa yang lebih baik nak ke kau, terus kau berubah hati. Tiada manusia yang sempurna. Kelebihan itu disyukuri dan kekurangan itu dilengkapi. Kah!


Kalau Leher Baju T Mengembang, Pakar Dobi Tunjuk Cara Jadi Kembali Normal

Pernah tak ada baju yang dibasuh banyak kali bahagian lehernya mengembang. Paling sedih, baju baru beli dah rosak bahagian lehernya.

Nak buang sayang, baju masih lagi kelihatan baru. Cuma bahagian leher sahaja yang bermasalah.

Menarik dengan perkongsian daripada pakar dobi ini menunjukkan cara yang betul untuk memastikan leher baju yang kembang kembali normal.

Difahamkan cara ini biasa dilakukan oleh pengusaha kedai dobi untuk memastikan leher baju sempurna dan tidak rosak.

Menerusi perkongsia itu, Nexcy berkata, leher baju T mengembang bukan disebabkan kekerapan memakai baju ini tapi juga ada kaitan dengan cara kita mengeringkannya.

Contohnya menggantung baju T yang lembap menggunakan hanger menyebabkan bahagian bawah baju menarik bahagian atas baju T menyebabkan ia meregang terutama di bahagian leher.

Nak tahu tip untuk membuatkan leher baju T kembali normal adalah seperti berikut.

Bahan:

1.Seterika
2.Satu mangkuk kiub ais diisi dalam air sejuk
3.Meja atau permukaan rata untuk meletakkan baju T.

1. Langkah 1

Lipat bahagian leher seperti bentuk kipas dan rendam bahagian tersebut dalam mangkuk berisi kiub ais.

2. Langkah 2

Perah air sambil pastikan bahagian leher dalam bentuk lipatan kipas.

3. Langkah 3

Kemudian letakkan baju T di atas permukaan rata. Ratakan bahagian leher dan gosokkannya menggunakan jari secara menegak (sejajar dengan panjang baju).

4. Langkah 4

Seterika bahagian neckline menghala ke arah atas baju T

5. Langkah 5

Letakkan T-shirt pada permukaan rata sehingga kering.

Leher baju T sudah kembali ke bentuk asal dan nampak macam baru!


Tiga Hari Tak Jumpa, Cucu Terus Meraung Bila Lihat Datuk Naik Wheelchair Di Hospital

Hubungan erat antara cucu dan datuk atau nenek memang tidak dapat dinafikan keakrabannya. Malah pasti ramai yang pelik, jika dulu ibu bapa kita yang paling garang tapi apabila dengan cucu, lembut bukan main.

Itulah kasih sayang yang sukar ditafsirkan. Malah ramai cucu lebih memilih nenek atau datuk berbanding dengan ibu bapa sendiri.

Perkongsian video oleh @hyburgs di TikTok baru-baru ini mengundang sebak apabila seorang kanak-kanak dilihat berlari sambil meraung di sebuah hospital apabila melihat datuknya.

Dalam rakaman tersebut, si kecil berlari sambil menangis teresak-esak menuju ke arah datuknya yang sedang duduk di atas sebuah kerusi roda di luar wad.

Menurut kapsyen yang ditulis pada video, kanak-kanak lelaki itu sudah tiga hari tidak bertemu datuknya dan terlalu merindui warga emas itu yang sakit dan ditahan untuk menerima rawatan.

“Tiga hari tak jumpa. Turun kereta terus berlari ke arah datuknya,” tulis pelayar yang merupakan bapa kepada kanak-kanak tersebut.

Jika diteliti rakaman tersebut, budak lelaki itu sempat diangkat oleh seorang pemuda yang berada di sebelah datuknya sebelum dia diletakkan di atas ribaan warga emas itu.

Dalam pada itu, pelayar turut mendoakan agar bapanya diberi kesembuhan segera dan boleh cepat keluar dari hospital.

Apatah lagi Hari Raya bakal tiba sudah pasti mereka mahu menyambut hari istimewa tersebut bersama-sama.

“Raya dah nak dekat jadi ayah balik kita (sambut) raya sama-sama dekat rumah ya,” katanya lagi.

Rata-ratanya mengaku turut menangis apabila melihat ‘drama air mata’ antara seorang cucu dengan seorang datuk.

Malah, masing-masing bagai dapat menyelami kasih sayang yang wujud antara mereka berdua.

“Mesti datuk selalu bawa dia ronda waktu petang naik motosikal kan.

Semoga datuk kepada kanak-kanak ini diberikan kesembuhan dan kesihatan yang baik.


Nak Pindah Rumah Baru Macam-macam Kena Buat. Nak Mudah, Boleh Buat Begini!

Berpindah ke rumah baru dibeli, siapa yang tak teruja bukan? Itulah saat yang cukup dinanti-nantikan. Bermula sejak hari pertama menandatangani perjanjian jual beli dengan pihak pemaju hinggalah hari mendapat kunci di tangan.

Namun sebelum seisi keluarga berpindah masuk ke kediaman tersebut, sebenarnya banyak perkara perlu disediakan.

Bingung juga dibuatnya, apatah lagi memikirkan kos yang perlu dibelanjakan untuk menghias kediaman agar menjadi ruang paling selesa untuk seisi keluarga. Pastinya rumah idaman bukan sahaja perlu selesa malah nampak cantik dekorasinya.

Jadi apa kata anda baca perkongsian daripada Mardhiah Syazwani berkongsi pengalamannya sebelum masuk rumah baru.

Checklist & kos masuk Rumah Selangorku atau rumah pertama

Saya nak share checklist dan kos untuk masuk rumah terutamanya rumah baru. Saya share dari pengalaman saya. Ini merupakan rumah pertama kami, jadi saya menuntut ilmu dari family saya. Saya share untuk sesiapa yang masih buntu nak mula dari mana dan apa perlu buat.

Ini antara checklist & kos untuk masuk rumah :
1. Bayar booking, lawyer & developer
Pada awal selepas confirm beli rumah, anda perlu bayar booking (depends pada perumahan). Macam saya perlu keluar RM1000 untuk booking, RM4000 untuk lawyer & developer (SNP, Legal fees etc)

2. Upah Pemeriksaan Kerosakan Rumah (Check Defect)

Untuk rumah baru sangat normal untuk ada kerosakan atau defects. Ini adalah penting untuk sesiapa yang masuk rumah, sebelum buat apa-apa check dahulu kerosakan rumah. Boleh upah orang untuk check defects, kos around RM200-RM300. Macam saya alhamdulillah tak banyak sangat defects dan suami buat sendiri

3. Wiring
Semua rumah akan ada suis yang disediakan developer. Jadi yang ini saya share untuk wiring tambahan. Perlu buat semua pindah masuk rumah sebab kerja wiring ni agak kotor dan ada tebuk-tebuk lubang. Anda perlu kira alat eletrik untuk anda guna di setiap tempat. Macam saya tambah banyak di bahagian dapur. Dapur ada banyak barang elektrik seperti periuk nasi, blender, air fryer, penapis air, mixer, blender dan lain-lain
Kos untuk penambahan soket dalam satu rumah RM1500 (Penambahan sebanyak 20 suis & suis )

5. Grill
Grill ada yang pasang, ada yang tak pasang. Tapi untuk tujuan keselematan, saya sarankan anda untuk pasang grill. Kos tak terlalu mahal kalau dibandingkan dengan keselamatan keluarga. Saya ambik warna putih & ikut specs yang developer tetapkan (Rumah Selangorku).
Kos grill satu rumah : RM1800

6. Kitchen cabinet
Sebelum nak buat kitchen cabinet, suami saya lukis dan jadikan model 3D terlebih dahulu mengikut saiz kelebaran dapur. Seterusnya buat pemilihan warna & material. Kami pilih warna kelabu & material formica.

Saya difahamkan material formica ni tahan air & kosnya mahal sikit berbanding melamine. Sebab nak buat dekat sinki & banyak guna air dekat situ. Saya fikir nak pakai lama jadi kami spend sikit duit untuk bayar lebih.

9. Bayaran Lori pindah
Lori pindah jangan dilupakan dalam kos masuk rumah sebab bagi saya dia diperlukan. Rumah kami sebelum ni size soho kecil je jadi kami hanya ambil 1 tan lori. Barang kecil-kecil guna kereta sahaja. Saya ambil Lalamove sahaja senang bagi saya.
Kos Lalamove RM300-400

Ada juga beberapa perkara untuk anda sediakan untuk masuk rumah. Ada yang penting, ada yang boleh beli kemudian. Saya listkan dibawah untuk rujukan korang.

Optional
– Lantai SPC/Vinyl
– Hiasan dalaman
– Aircond
– Cat rumah
– Ceiling plaster
– Tinted
– Hood & Hob (Penyedut asap & dapur masak)
– Barang elektrik yang lain seperti oven, microwave
– TV cabinet & TV

Ini sahaja pengkongsian saya & saya tulis ini berdasarkan pengalaman saya. Harap checklist ini dapat membantu sesiapa yang nak masuk rumah baru. Mungkin ada yang saya terlepas boleh share di ruangan comment.

Jom tonton video menarik adik-adik Bintang Kecil di Scream Park Sunway Lagoon.

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


“4,5 Kali Ulang Tengok.” Ajak Jadi Cabin Crew, Gaya Cakap Pramugari Raih Perhatian.

Apabila menaiki pesawat sudah tentu kita akan teruja dengan layanan mesra yang diberikan oleh pramugara atau pramugari. Malah kita juga terbayang pramugara dan pramugari yang masing-masing kacak, cantik dan tinggi.

Juga senyuman manis yang diberikan membuatkan penumpang melangkah masuk ke dalam pesawat dengan tenang.

Lazimnya, kita akan melihat bahawa pramugara atau pramugari menghidangkan makanan, minuman, cara bercakap serta melakukan tugasan lain dengan berhemah.

Namun, tahukah anda bahawa mereka bukan sahaja dilatih untuk tahu menghidangkan makanan dan minuman sahaja, tetapi juga menjalani latihan keselamatan lain termasuk latihan berenang dan CPR.

Katanya untuk menjadi ‘Cabin Crew’ latihan selama 46 hari termasuk cara bercakap, ‘grooming’, kebakaran, CPR dan penyediaan makanan kepada pelanggan.

Nyata kerjaya ini bukan mudah sebagaimana yang kita lihat. Biarpun dilihat penampilan penuh bergaya, namun kerjaya ini ada cabarannya apabila berhadapan dengan ratusan pelanggan dalam satu pesawat.

WARGAMAYA TERTARIK DENGAN CARA PERCAKAPAN

Video berkenaan walaupun mengenai kerjaya, ia telah meraih perhatian apabila kakitangan berkenaan menggunakan kata-kata tersusun, sopan dan yakin apabila bercakap. Malah ada yang berulang kali melihat video berkenaan dan ada juga bercadang untuk memohon jawatan berkenaan.


“Adik Ke Anak Ni. Copy Paste Muka Mama, Cantik.” Zila Bakarin Kongsi Gambar Anak Raih Perhatian!

Tidak semua selebriti yang suka berkongsi kehidupan peribadi keluarga untuk tatapan orang ramai.

Selain privacy, ini juga salah satu cara menjaga keselamatan ahli keluarga. Namun pelakon cantik manis ini tidak lokek berbuat demikian.

Penampilan pelakon Zila Bakarin yang kini sudah bertudung dilihat semakin sopan juga turut meraih pujian ramai.

Zila mengambil keputusan untuk berhijab pada awal November 2018. Selepas itu,  dia jarang muncul di kaca TV. Untuk rekod, Zila berkahwin dengan Azri Izhar pada 2008

Menerusi Instagramnya,  pelakon cantik dan putih orangnya ni memuat naik gambar anak perempuannya iaitu Kaseh dan Cinta. Masing-masing kini berusia 9 dan 12 tahun di ruangan instagramnya.

Perkongsian tersebut mendapat reaksi ramai termasuklah rakan artis dan juga warga maya. Rata-rata memuji kecantikan yang dimiliki anak-anak Zila.

Tak kurang yang mengatakan wajah mereka copy paste Zila Bakarin.

Lawa sume ikut maknye😍

Cantiknya anak2 akak ❤❤❤ masyaAllah

Cantik mcm mama dia..sebijik sama

Cantik semua anak zila ni.. Macam mak nya

Cantiknya..sebijik muka maknya

copy paste muka mak die

Sebijik anak mak..ni muka dia cun habis mcm mak dia yaallah cntiknye..anak2


Kalau Ragu-ragu Beli, Ibu-Ibu Buat Sendiri Fish Cake. Jimat & Terjamin Bersih!

Fish cake sering digunakan dalam masakan seperti menggoreng dan sebagainya. Walaupun banyak jenama fish cake yang dijual di luar sana, namun jika was-was akan status  halalnya, apa kata buat sendiri di rumah.

Selain mudah dihasilkan, fish cake homemade juga dapat menjamin kebersihannya. Resipi ini adalah perkongsian seorang pengguna laman facebook iaitu, Tahrunnisah Jali. Selamat mencuba!

Bahan-bahan:

** Untuk isi ikan, anda boleh menggantikannya dengan fish fillet.  Tetapi jangan masukkan air  kerana dalam fillet sudah mengandungi air. Jadi abaikan sukatan air.

Cara memasak :

Sumber: Tahrunnisah Jali (Facebook)


Siapa Sangka Campuran Bawang Putih, Cili Padi, Minyak Masak & Sabun Mampu Jadi Racun Berguna

Memang geram melihatkan tanaman mahupun pokok bunga-bungaan kesayangan yang dijaga sempurna rosak dek dikerjakan serangga perosak.

Baik ulat, semut, kerengga, anai-anai, lipas, belalang, kumbang, siput atau apa sahaja yang merosakkan tanaman boleh dihapuskan dengan racun organik ini.

Bukan itu sahaja, semburan racun ini juga boleh digunakan pada tempat kucing suka membuang najis mahupun tempat tikus bersarang.

Menariknya lagi bahan-bahan yang digunakan mudah didapati dan biasanya ada di dapur kita. Cukup bermanfaat dan paling penting tanpa bahan kimia. Jom kita cuba.

Bahan-bahan:

5 ulas bawang putih

5 biji cili padi.

1 cawan air

1 sudu minyak masak

1 sudu serbuk sabun pencuci

Botol ‘Spray’

Cara Membuat:

Tumbuk bawang putih dan cili padi.

Bancuh bahan yang telah ditumbuk dengan 1 cawan air kemudian tapis.

Tambah air dan jadikan 1 liter cairan tadi, kemudian masukkan ke dalam botol semburan.

Setelah itu, masukkan minyak masak dan serbuk sabun pencuci.

Goncang bancuhan tadi hingga larut dan semburkan pada pokok, pada waktu pagi atau petang.  Seminggu sekali atau mengikut suka.

Selamat mencuba!

Sumber: Kebun bandar: Jom Tanam sendiri


“Finally,  Comelnya Muka Aiman Sangat.” Zahirah-Aiman dedah wajah anak, Pilih Nama Isaac Raees!

Dua bulan menimang cahaya mata pertama, pasangan selebriti Zahirah MacWilson dan suaminya, Aiman Hakim Ridza  hari ini mendedahkan wajah anak lelaki tersayang kepada umum.

Menerusi muat naik di Instagram Zahirah dan Aiman, mereka telah berkongsi gambar buah hati tersayang beserta nama.

Memilih nama Isaac Raees kepada putera  sulung , pasangan ini mendoakan agar bayi mereka membesar dengan sihat, kuat dan baik.

Selain itu, pasangan ini turut membuat akaun Instagram bayi mereka dengan menyertakan gambar-gambar perkembangan sejak dia dilahirkan.

Zahirah telah selamat melahirkan seorang bayi lelaki pada 8 Januari 2021 di Australia. Dia dan Aiman telah berangkat pulang ke kediaman keluarga Zahirah pada Oktober tahun lalu iaitu kira-kira tiga bulan sebelum bersalin.


Rumah Terbiar Yang Menyeramkan,Tapi Keluarga Ni Ubah Jadi Syurga Dihati Mereka. Memang Awesome!

Siapa sangka rumah banglow yang dahulunya buruk dan usang kini telah bertukar wajah persis sebuah rumah yang cukup selesa dihuni oleh seisi keluarga. Andai kita lihat keadaan asal kediaman ini, tentu ramai antara kita berasa ragu-ragu untuk membelinya dan tidak sanggup melaburkan wang untuk baik pulih kediaman ini.

Namun tidak bagi Rouzil Armiza Shamsir, nekad untuk membeli rumah terbiar walau pada peringkat awal agak sukar mendapat persetujuan suami. Jom baca perkongsian penuh daripadanya hingga akhirnya rumah ini menjadi seakan ‘taman syurga’ buat mereka seisi keluarga.

Ada yang terkejut tengok keadaan asal rumah kami tak?

Mula-mula dulu, jenuh jugaklah memujuk husband nak membeli unit terbiar. Tiada tingkap, wiring pon habis dicuri. Bila rumah dah takde tingkap, air masuk dan dalam bilik umpama sebuah paya dengan pokok-pokok lagi.

Apapun, kita sebagai isteri kan ada gerak hati sendiri nak kediaman yang macamana. Maka setelah dipujuk pujuk sang husband tu dapat jugalah memiliki unit idaman ni walaupun ramai yang terkejut bila tengok keadaan rumah yang terbiar dan menakutkan. Tapi saya berdegil juga sebab unit ni betul-betul menghadap tasik dan taman rekresasi.

Saya jumpa iklan rumah ni kat Mudah…(deret saya masih ada 1 unit terbiar untuk yang berminat)

Awal 2012 kami mula merealisasikan dengan membuat sedikit demi sedikit perubahan mengikut keadaan poket hehehehe..

Harap-harap puan-puan semua tak mengigau dan mimpi ngeri tengok gambar-gambar asal rumah kami ni.

Kos yang dibelanjakan

Saya jawab di sini ya mengenai harga asal saya dapt memang below market value masa tu iaitu RM360k …Lokasi Nilai …depan dengan air pancut

50k upah cuci, cat, wiring, pintu,tingkap , grill, lampu , kitchen kabinet dan aircond (tak masuk renovation huhuhu)

Manakala ini adalah gambar rumah yang diambil pada tahun 2014. Dan sebelum itu, banyak ubah suai telah dilakukan untuk keselesaan keluarga.

Tambah ruang solat & balcony master bedroom RM19k pada  8 Nov 2012. Projek buat ruang solat dan balcony master bedroom…asalnya master takde pintu…so tebuk tingkap dan jadikan pintu.

Tambah dapur ketiga & balcony umum RM50k

Tambah dapur kedua RM3k

Gazebo umah kucing RM8k

Tembok dan pagar kecik tempat laluan buang sampah dah tak ingat berapa

Kolam ikan dah tak ingat berapa, tapak buaian dah tak ingat berapa, atap tempat sidai kain dah tak ingat berapa jugak, cenggitulah lebih kurang.

Saya abadikan beberapa gambar transformasi di sini kerana dalam proses nak jual..
dah jumpa rumah terbiar kat tempat lain pulak.


“Sehari Pun Tak Pernah Lupa, Hai Anak Belahan Jiwa.” Rindu Arwah Anak, Coretan Isi Hati Fauziah Nawi Bikin Ramai Sebak!

Hati ibu mana yang yang runtun, jiwa ibu mana yang tidak luluh tatkala mengingati anak yang yang sudah pergi buat selama-lamanya. Hanya potret dan kenangan bersama menjadi ingatan dan sebagai pengalas kerinduan.

Dalam satu perkongsian, aktress terkenal Fauziah Nawi meluahkan rasa rindu terhadap arwah anaknya, Mohd Firdaus Mohamad Hanif atau lebih mesra dengan panggilan Pitt Hanif.
Dalam luahan tersebut, si ibu ini mengakui tidak pernah walau dalam sehari melupakan anak kesayangannya itu.

Bismillahirrahmanirrahiim. 29.7.2021 19 Zulhijjah 1442 H 641 hhari Setahun 275 hari Mohd Firdaus Hj Mohamad Hanif anakku buah hatiku telah tiada.Namun sehari pun kau tak pernah aku lupakan hai anak belahan jiwa.

.Moga Allah Menerimamu Redha akan kamu Mengampunkan mu seperti aku memaafkan redha dan mengasehimu.Alhamdulillah kau pernah dipinjamkan kpdku selama hampir 43 tahun.

Semua angels Pitt nyawa nyawa Pitt anak yg baik mcm Pitt .Dhia dah boleh shoot dan edit simple video utk siMhia.SiThia rasanya coming soon.Tengok movie pun ckp pasal shot.Typical you Pitt.

Jaja mmg cekal. Moga mereka jadi anak Solehah. Moga anak mama buah hati mama dalam dakapan Kasih Khaliqnmu wahai belahan jiwa.

Allahyarham Pitt Hanif meninggal dunia akibat lemas pada Oktober 2019 selepas bot yang dinaikinya karam di Sungai jelai, Lipis Pahang. Arwah Pitt Hanif meninggalkan seorang balu, Farah Ahmad yang juga merupakan pelakon serta tiga orang cahaya mata.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Bina Keluarga Sempurna, Contohnya Ada Dalam Al Quran.Jadikan Pengajaran & Panduan!

Dalam membina sebuah keluarga  yang sempurna kita sebenarnya telah pun mempunyai pelbagai model untuk dicontohi dan dapat dijadikan inspirasi.

Ini turut dijelaskan dalam tazkirah  Dr. Ahmad Sanusi Azmi untuk  kefahamaan kita bersama.

Jadi ada baiknya kita baca bersama perkongsian bermanfaat ini untuk kebaikan bersama.

1. Allah memilih untuk menampilkan kisah keluarga Imran sebagai contoh keluarga yang soleh di dalam al-Quran. Imran adalah bapa kepada Saidatina Maryam. Menurut Ibn Asyur, beliau adalah di antara lelaki yang soleh dikalangan Bani Israel. (al-Tahrir wa al-Tanwir, 3/84)

2. Bukan sahaja Imran, isteri beliau turut digambarkan sebagai ibu dan isteri yang solehah. Ini dapat difahami melalui dialog (doa) beliau ketika mengandungkan Maryam. Isteri Imran bernazar agar anak yang dikandungnya menjadi seorang yang melindungi agama dan mengabdikan dirinya hanya untuk Allah. (al-Tabari, Jami’ al-Bayan).

3. Berkat doa ibu yang solehah serta ayah yang soleh, mereka dikurniakan anak yang solehah iaitu Maryam. Bukan itu sahaja, Allah menyusun agar guru yang mendidik Maryam juga adalah seorang yang soleh, iaitu Nabi Zakaria (surah Ali Imran: 37).

4. Kisah ringkas dalam Quran ini menggambarkan kepentingan sinergi gabungan peranan ibubapa dan guru dalam membesar, mendidik serta menghasilkan pelajar yang baik. Walaupun diuji dengan ujian yang amat sukar (Maryam mengandung tanpa berkahwin), Maryam berjaya melalui ujian ini dengan tenang.

5. Kehebatan keluarga ini menjadikan nama mereka dipatrikan sebagai salah satu nama surah di dalam al-Quran, iaitu surah Ali Imran. Menariknya disini, Allah turut menampilkan juga contoh keluarga yang tidak baik, yang berlawanan dengan kisah keluarga Imran.

6. Allah mengkhususkan satu surah untuk keluarga Abu Lahab, menggambarkan kedudukan mereka sebagai contoh keluarga yang teruk di dalam al-Quran. Surah ini dimulakan dengan lafaz “cilaka” (tabbat) buat Abu Lahab kerana bukan sahaja memusuhi Islam dan menyakiti Rasulullah, malah isteri serta anak mereka turut membantu dalam perkara ini.

7. Ummu Jamil, isteri Abu Lahab dikatakan bukan sahaja mencaci Rasulullah, malah menabur duri dijalan yang dilalui Rasulullah. Anak mereka yang berkahwin dengan puteri Rasulullah, Utbah (yang berkahwin dengan Ruqaiyah) serta Utaybah (yang berkahwin dengan Ummu Kalthum) disuruh pula menceraikan isteri mereka (iaitu anak-anak Rasulullah).

8. Kejahatan Abu Lahab serta ahli keluarga mereka dalam memerangi Islam diabadikan di dalam al-Quran di dalam satu surah khas, sebagai pedoman buat Muslim.

Moga Allah mengurniakan kita keluarga yang soleh.


” Tak Semua Perempuan Berkahwin Sebab Duit” – Madammu

Dah kalau nama netizen, kalau tidak menaip benda baik, ada sahaja akan komen perkara yang tidak menyenangkan apabila melihat kebahagiaan orang lain. Pasti ada sahaja benda yang tidak memuaskan hati mereka!

Tidak terkecuali terkena tempias iaitu usahawan Eriyca Baiduri atau lebih dikenali sebagai Madammu apabila mendapat komen kecaman “cuba laki (suami) pakai kereta Wira buruk dah lama bini (isteri) lari” di Tiktok miliknya baru-baru ini.

Tidak duduk diam, Madammu tampil beri video balas di platform tersebut dengan menjelaskan ketika mereka berkahwin pada tahun 2015, suaminya hanya lelaki biasa dan bukan seorang yang kaya raya sebagaimana ditebak ramai pihak.

“Sebenarnya saya taklah marah dan geram. Saya faham, tak semua orang kenal kita, tak semua orang tahu kisah kita dan tak semua orang tahu cerita kita. Cuma, apa yang saya boleh katakan, saya dengan suami ini kami berkahwin daripada tak ada apa apa dan bermula daripada sederhana.

“Saya berkahwin dengan suami bukan sebab duit semata-mata. Tak semua perempuan berkahwin sebab duit. Saya berkahwin dengan suami sebab dia baik. Dia akan membahagiakan dan menjaga saya dengan baik.

“Jadi, itu yang sebenarnya saya nak dalam rumah tangga. Masa saya kahwin dengan dia, walaupun waktu itu dia biasa-biasa tapi saya percaya dengan budi bicara, karakter dia yang sangat melindungi, saya tahu dia boleh jaga saya.

“Saya tahu rezeki boleh dicari kemudian dan boleh cari bersama-sama. Alhamdulillah, hari ini daripada kami biasa-biasa kami dapat mencapai apa yang kami nak. Sebab itu dalam rumah tangga ini niatnya kena betul. Jadi, saya okay saja dengan komen itu,” katanya dalam video tersebut.

Tambah Eriyca, mereka bermula dari tinggal di rumah sewa hingga dapat membeli rumah sendiri selain berjaya membina empayar bisnes jenama Noir Health & Beauty (Noir).

“Kehidupan dulu tidaklah semewah hari ini. Dari kami duduk rumah sewa kami beli rumah. Perlahan-lahan perniagaan makin berkembang dan maju. Jadi jika ada yang kata saya kahwin sebab duit itu salah. Sata faham, netizen ni mereka suka buat andaian dan mereka suka bercakap apa yang mereka fikir.

“Kalau nak tahu, jenama Noir adalah saya punya sendiri. Begitu juga suami yang mempunyai perniagaan sendiri, tapi lebih banyak bantu saya di Noir” katanya lagi.